qundao/data-zh-poetry huggingface dataset:
途中
作者：余有丁
朝代：明
体裁：七言律诗

春日褰衣问翠微，春郊无地不芳菲。梨花雪湿白欲碎，草色雨馀青乍肥。天末烟霞引前旆，道傍萝薜上初衣。翛然顿惬区中赏，此日抽簪愿不违。
阻风黄河寄柴方伯
作者：余有丁
朝代：明
体裁：五言律诗

黄河愁欲破，落日乱啼鸦。岸折疑无路，春深不见花。尘沙迷贾道，草色没人家。北望长安处，那堪老岁华。
游洪山寺和韵
作者：余枢
朝代：明

几日烟郊绿满堤，出城东去又城西。玉骢知路无劳策，石蹬缘云不用梯。老衲下堂迎客惯，浮图挂影插天低。一壶一榼行游熟，吟到归鸦上树栖。
东山寺
作者：余洵
朝代：明
体裁：七言律诗

烟水东湖阅几湾，维舟散步又东山。鹤归古殿钟初歇，僧指高坟草未删。落日峰低侵眼碧，疏林云淡比心閒。翻嫌丞相施金重，时有催租吏叩关。
哭长清李处士
作者：余洵
朝代：明
体裁：七言律诗

先生德学巳经年，此日人传地下仙。细草春风虚讲席，孤灯夜雨罢吟毡。门传通德推前辈，家有藏书启后贤。惆怅诸生齐洒泪，太玄坟舍在寒烟。
与姑对弈
作者：余玉馨
朝代：明

听雨开芸阁，看花倚绣楹。遣怀棋数局，原不为输赢。
九日念征人
作者：余玉馨
朝代：明

炎天霜晚雁来迟，才见黄花放几枝。乍雨乍晴重九节，轻寒轻暖暮秋时。锦机有字凭谁寄，纨扇无情祇自知。欲陟崔嵬望远客，碧云峰影正参差。
从家君赴任舟过清远峡
作者：余玉馨
朝代：明

彩鹢凌晨发，蒲帆直向东。烧痕经雨绿，败叶带霜红。望寺知程近，看山到水穷。仙家在何处，时送隔林钟。
元宵帘下观游者
作者：余玉馨
朝代：明

十二芳街近晚晴，争排弦管调清平。花开火树通宵灿，灯拥鳌山彻夜明。月色溶溶莲步速，云鬟冉冉佩声轻。遗簪落翠知多少，散逐东风满穗城。
冬日
作者：余玉馨
朝代：明

冬日如春日，池塘水不冰。偶来书阁坐，喜见石潇青。
咏燕
作者：余玉馨
朝代：明

二月园林桃杏开，重来还识旧楼台。应知冬向山中蛰，浪说春从海上回。冲雨柳塘黏绿絮，掠泥花径带苍苔。乌衣旧宅何人住，沧海桑田几劫灰。
围棋即事呈夫君
作者：余玉馨
朝代：明

重围或是兴王地，一子能当生死关。到得功成无着处，机心用尽不如闲。
夏夜
作者：余玉馨
朝代：明

微月近前庭，风凉玉露零。香眠花里蝶，星坠柳梢萤。玉漏频传箭，银河若建瓴。徘徊不成寐，起傍小池行。
弄花香满衣
作者：余玉馨
朝代：明

春暖东风晓来急，乱红深处佳人立。摘将茉莉雪华明，簪得蔷薇露犹湿。归来蜂蝶趁成行，郁郁清芬满绣房。不用沈檀薰罗绮，锦衾翠袖带馀芳。
弹琴
作者：余玉馨
朝代：明

閒来独自鼓焦琴，夜静焚香是赏音。万里家乡随地远，七弦嘹喨对天吟。清风明月襟怀阔，流水高山怨恨深。弹到落梅谁会得，楼敲钟鼓坐花阴。
惜花春起早
作者：余玉馨
朝代：明

秾绿娇红舒嫩萼，夭桃乍放缃梅落。帘幕低垂白玉钩，鞦韆斜挂香丝索。金屋佳人睡觉来，侍儿秉烛照兰台。九十春光容易老，未明先看牡丹开。
拟古
作者：余玉馨
朝代：明

西陆起凉飙，高梧坠秋叶。出户闻寒蛩，开窗见明月。美人天一方，伤情又离别。离别有所思，梦寐恒见之。凛然松柏操，瑩如冰玉姿。为言持贞素，值晤自有期。欢会未及终，怅尔闻晨鸡。亭亭东方树，渐觉含朝辉。
拟古
作者：余玉馨
朝代：明
体裁：古风

西陆起凉飙，高梧坠秋叶。出户闻寒蛩，开窗见明月。美人天一方，伤情又离别。离别有所思，梦寐恒见之。凛然松柏操，莹如冰玉姿。为言持贞素，值晤自有期。欢会未及终，怅尔闻晨鸡。亭亭东方树，渐觉含朝辉。
掬水月在手
作者：余玉馨
朝代：明

玉盆满注苍龙吐，寒光直射清虚府。水月相逢不可分，山河倒影真堪数。一泓清彻浸春葱，擎得嫦娥在掌中。疑是瑶池仙子伴，故将金镜照天宫。
暮春
作者：余玉馨
朝代：明

风柔南陌草芊芊，渐近清和四月天。云净高楼无去雁，雨晴深苑有啼鹃。扫除花锦铺苔席，摇荡春光飞柳绵。屈指韶华如过隙，可令容易度流年。
暮春寄夫君
作者：余玉馨
朝代：明

海棠浅插金壶水，短笋穿苔突鸦觜。飞尽杨花困正多，壁间尘阁閒焦尾。屏山迸落云母光，砚池黑点龙煤香。朱帘捲春春不住，绿阴满院生微凉。冰弦零落疏飞雁，有美人兮不相见。新愁无赖上双眉，写入薰风白团扇。
暮春感怀
作者：余玉馨
朝代：明

九十春光似转篷，半晴天气雾濛濛。一池新水今朝雨，满地残花昨夜风。画角帘开双入燕，碧消云净断归鸿。韶华过眼真堪惜，何日王孙马首东。
次陈云仙表姊寄怀原韵首韵乃先君讳也谨更一韵奉答
作者：余玉馨
朝代：明

忆昔分携在玉京，至今罗袖有馀馨。才如池草争春绿，人似梅花带雪清。违别十年天共远，相思千里月同明。夭桃一树临窗发，犹向枝头想旧形。
海珠寺
作者：余玉馨
朝代：明

隔岸烟花是锦城，水晶宫里有歌声。洲边鸥鹭随流至，窗外帆樯破浪行。绕槛鱼龙风雨过，拍崖霜雪海潮平。江空露冷三秋后，多占人间夜月明。
爱月夜眠迟
作者：余玉馨
朝代：明

晚妆不整云鬟卸，梨花院落閒清夜。桂影初移画阁东，纱窗斜映蟾光射。玉人不寐倚阑干，贪玩冰轮不觉寒。银汉星移繁露坠，庭前犹自捲帘看。
秋夜
作者：余玉馨
朝代：明

秋声昨夜入梧桐，金井银床影半空。捣尽夜衣不成寐，半钩新月一帘风。
秋日即事
作者：余玉馨
朝代：明

水涨千江雨，林红一夜霜。秋深鹰力健，风急雁声长。金井馀阴薄，银床滴露凉。飘零白羽扇，犹带旧时香。
秋日得书
作者：余玉馨
朝代：明

征人天外怨离居，近接清江锦鲤书。明月似环人去后，碧天如水雁来初。梧桐叶落频惊梦，菱镜尘封久罢梳。愿作飞尘随远道，乘风犹得上君车。
秋日有怀
作者：余玉馨
朝代：明

朝露摧百草，秋光忽元暮。黄花缀短篱，红叶辞高树。西风飒然来，萧条及庭户。疏枝寒蝉咽，晴宵征雁度。对兹万感生，幽意无人诉。关山阻且长，惆怅天涯路。思之不可见，延伫劳心愫。
华山畿四首
作者：余睦
朝代：明

华山畿，事可悲，华山之女歌有辞。侬昔见君君有思，君为侬死侬不知。华山畿，心相系，心系不因生死异。牛车载柩过侬里，牛不前行车即止。华山畿，良可哀，君死侬生奚可哉。愿言玉匣为侬开，与君一处埋蒿莱。华山畿，歌欲绝，此情此恨凭谁说。歌不成声声哽咽，闻之使人肠欲裂。
华山畿四首·其一
作者：余睦
朝代：明

华山畿，事可悲，华山之女歌有辞。侬昔见君君有思，君为侬死侬不知。
华山畿四首·其三
作者：余睦
朝代：明

华山畿，良可哀，君死侬生奚可哉。愿言玉匣为侬开，与君一处埋蒿莱。
华山畿四首·其二
作者：余睦
朝代：明

华山畿，心相系，心系不因生死异。牛车载柩过侬里，牛不前行车即止。
华山畿四首·其四
作者：余睦
朝代：明

华山畿，歌欲绝，此情此恨凭谁说。歌不成声声哽咽，闻之使人肠欲裂。
读文山遗事
作者：余经
朝代：明

鲁连天下士，誓不作秦民。至死犹忧国，临危岂顾身。目中无宋土，楼下有胡尘。梦里朝天去，徘徊散紫宸。
宫人斜
作者：余经训
朝代：明
体裁：五言律诗

绝有蛾眉恨，都从此陆沈。春罗芳草合，秋扇夕阳深。弃置空怀旧，凄凉总属今。犹疑待恩泽，存殁见天心。
感事同田叔用拙作·其一
作者：余经训
朝代：明
体裁：五言律诗

岁月寒仍小，牛羊草不黄。严凝看气象，明盛在堤防。播谷忧恒豫，维桑计总长。平生萝薜事，投足恐踉跄。
感事同田叔用拙作·其二
作者：余经训
朝代：明
体裁：五言律诗

去年西土役，宵旰急群才。雨雪三边尽，英灵九庙开。成功无曲突，议论有登台。谁决河隍水，崩城竟可哀。
洪光寺
作者：余经训
朝代：明
体裁：五言律诗

晓色寻山胜，幽怡只此偏。岩悬垂树迥，磴断杂云还。信美非尘世，虚疑隔化天。群峰行欲堕，旷邈识孤骞。
清凉寺
作者：余经训
朝代：明
体裁：五言律诗

鸟道盘干折，松门到一区。昙云几朝夕，丰碣竟模糊。残烧依霜叶，空厨失午餔。天寒增蜡浅，深殿肆苍鼯。
临别赠陈白沙
作者：余统
朝代：明

浓绿幽村枕碧山，新宁文献有重关。天光云影方池上，竹色花香小座间。开箧几回焚谏草，坐毡长日慕亲颜。西风潮落予清话，怅别唯应梦此湾。
咏于
作者：余继先
朝代：明

马踏旗枭主将雄，参谋帷幄赞精忠。岳王坟上西湖月，照见英灵泣冷风。
咏曲
作者：余继先
朝代：明

四将威名首数张，忍将万里谪忠良。风门岭上孤猿叫，每到秋来忆伏羌。
咏杨
作者：余继先
朝代：明

和议谁因责李光，先攻同党见刚肠。为问黄岩花几种，何如白石泪千行。
咏白
作者：余继先
朝代：明
体裁：七言绝句

晚霞诗识六宫軿，尝侍胡天亦可怜。伴得母仪还少主，触邪数语又南迁。
咏白
作者：余继先
朝代：明

晚霞诗识六宫輧，尝侍胡天亦可怜。伴得母仪还少主，触邪数语又南迁。
咏赵
作者：余继先
朝代：明

自是宗臣第一人，偏安那可诵中兴。龙须泪洒知何处，现有忠魂绕海滨。
归里上东山
作者：余继先
朝代：明

曲磴荒苔冷旧游，空馀猿鹤故山秋。老僧相见还青眼，倦客归来已白头。浪笑生涯皆堕甑，放怀天地总虚舟。不堪转忆浮生事，云自悠悠水自流。
望五指山
作者：余继先
朝代：明

仙掌森森断复连，千年劈破海中天。朝来似浣沈香水，暮后如挥煮茗烟。日月往还丸两弄，云霞横抹笔孤悬。欲将左手同君握，指点羌胡出大原。
七夕
作者：余继登
朝代：明

新月依稀夜向阑，女牛此夕若为欢。人间谩道相逢易，天上犹然会合难。河水盈盈情脉脉，机声轧轧露漙漙。可怜何限别离者，遥望仙桥掩泪看。
七月七日八日敬承用韫招饮时敬承将有留院之行同诸丈赋
作者：余继登
朝代：明

当日追欢处，依然花满亭。只今惟七子，河畔看双星。月色浮樽白，林光入座青。兴来浑欲醉，谁忍独为醒。秋风随步屧，樽酒日相亲。祗以离情恶，翻令欢会频。暂留惟促席，不忍是征轮。借问长江水，何如天汉津。
七月七日八日敬承用韫招饮时敬承将有留院之行同诸丈赋·其一
作者：余继登
朝代：明

当日追欢处，依然花满亭。只今惟七子，河畔看双星。月色浮樽白，林光入座青。兴来浑欲醉，谁忍独为醒。
七月七日八日敬承用韫招饮时敬承将有留院之行同诸丈赋·其二
作者：余继登
朝代：明

秋风随步屧，樽酒日相亲。祗以离情恶，翻令欢会频。暂留惟促席，不忍是征轮。借问长江水，何如天汉津。
上巳日崔侍御招饮东郊同刘太常涉河游览时李太仆王给谏病不能从侍御索诗戏成二十韵
作者：余继登
朝代：明

三月天正和，良辰当上巳。有客期修禊，招携几知己。连辔出东郊，顿觉异城市。高亭何岿然，磐石下碨礧。野旷天欲低，雨过林如洗。极目众峰青，入座群芳紫。林鸟惊窥人，睍睆良可喜。春光倏强半，好景能复几。当杯且莫辞，不见王与李。感此三叹息，浮白更酌醴。欲济无方舟，肩舆涉河水。水上敞高轩，孤峙河之涘。轩侧闻流泉，可以漱醉齿。何处送行人，笙歌乱人耳。行者君自行，止者吾仍止。去住亦何常，悲欢竟谁是。游览未终竟，斜阳已移晷。策马怅还归，高兴殊未已。停杯问主人，何日重来此。
临高台
作者：余继登
朝代：明

临高台，高台高嵚岑。前临大道，俯瞰长林。谁其筑者千黄金。我来眺望，恻焉伤心。西不见乐毅，南不见剧辛。但见浮云蔽白日，日华黯淡为之阴。长空谁布云为阵，我欲问天不可问。怒拭宝剑拂尘埃，划然一吷阴云开。
九日同魏懋忠冯用韫登显灵宫玉皇阁
作者：余继登
朝代：明

祈灵汉帝有仙坛，阆苑秋阴碧殿寒。宦海几人同对酒，天涯九日此凭栏。黄金台向荒城没，白玉珂从古陌看。回首红尘悲莽荡，紫云深处欲骖鸾。琼宫故是仙家地，佳节相招此共游。古木萧萧松露冷，长空片片海云秋。风尘忽老陶潜菊，樽酒聊登庾亮楼。秩散正宜同汗漫，何妨落日更淹留。玉皇高阁俯人寰，画栋丹梯静可攀。双阙参差连汉殿，千峰迢递接燕关。楼头秋色当杯堕，槛外晴云入座閒。松菊故园何处是，萧条三径未能还。
九日同魏懋忠冯用韫登显灵宫玉皇阁·其一
作者：余继登
朝代：明

祈灵汉帝有仙坛，阆苑秋阴碧殿寒。宦海几人同对酒，天涯九日此凭栏。黄金台向荒城没，白玉珂从古陌看。回首红尘悲莽荡，紫云深处欲骖鸾。
九日同魏懋忠冯用韫登显灵宫玉皇阁·其三
作者：余继登
朝代：明

玉皇高阁俯人寰，画栋丹梯静可攀。双阙参差连汉殿，千峰迢递接燕关。楼头秋色当杯堕，槛外晴云入座閒。松菊故园何处是，萧条三径未能还。
九日同魏懋忠冯用韫登显灵宫玉皇阁·其二
作者：余继登
朝代：明

琼宫故是仙家地，佳节相招此共游。古木萧萧松露冷，长空片片海云秋。风尘忽老陶潜菊，樽酒聊登庾亮楼。秩散正宜同汗漫，何妨落日更淹留。
九日柬用韫
作者：余继登
朝代：明

为问梁园客，其如佳节何。繁花当户好，秋色向人多。忽动龙山兴，高吟蓝水歌。倘君能汗漫，载酒欲相过。
五十口号
作者：余继登
朝代：明

五十今朝是，凄凉感岁时。浮荣仗马似，生事蠹鱼知。老觉年来甚，病惟归去宜。主恩惭未报，容易鬓成丝。初度逢摇落，庭柯叶正飞。岁华已不待，心事复多违。久宦惭金马，应还理石矶。生平何者是，敢道去年非。
五十口号·其一
作者：余继登
朝代：明

五十今朝是，凄凉感岁时。浮荣仗马似，生事蠹鱼知。老觉年来甚，病惟归去宜。主恩惭未报，容易鬓成丝。
五十口号·其二
作者：余继登
朝代：明

初度逢摇落，庭柯叶正飞。岁华已不待，心事复多违。久宦惭金马，应还理石矶。生平何者是，敢道去年非。
五忆诗 其一 鲁应绍
作者：余继登
朝代：明

应绍忘年友，怜君老一经。兴酣时卜夜，谈剧每移星。昔诧玄言白，今嗟坟草青。望庐思笑语，双泪为君零。
五忆诗 其三 常子仁
作者：余继登
朝代：明

子仁吾党彦，雅志在公车。词赋金同掷，丰标玉不如。龙年忽冉冉，鹤梦竟蘧蘧。幸有佳儿在，犹能读父书。
五忆诗 其二 王公招
作者：余继登
朝代：明

旅邸相逢日，开樽尚自亲。谁知生别后，遂作死离人。疾病工为祟，文章竟误身。故园台榭尽，零落不胜春。
五忆诗 其五 克敬
作者：余继登
朝代：明

最怜克敬弟，戆直无它肠。不恋儒为籍，却耽酒是乡。醉能消日月，病乃入膏肓。谁复为吾益，思之倍惨伤。
五忆诗 其四 克孝
作者：余继登
朝代：明

吾宗老伯氏，今世葛天民。有酒即拚醉，无财不厌贫。可怜泉壤下，犹是孝廉身。诸子近萧索，相看更怆神。
五忆诗·鲁应绍
作者：余继登
朝代：明

应绍忘年友，怜君老一经。兴酣时卜夜，谈剧每移星。昔诧玄言白，今嗟坟草青。望庐思笑语，双泪为君零。旅邸相逢日，开樽尚自亲。谁知生别后，遂作死离人。疾病工为祟，文章竟误身。故园台榭尽，零落不胜春。子仁吾党彦，雅志在公车。词赋金同掷，丰标玉不如。龙年忽冉冉，鹤梦竟蘧蘧。幸有佳儿在，犹能读父书。吾宗老伯氏，今世葛天民。有酒即拚醉，无财不厌贫。可怜泉壤下，犹是孝廉身。诸子近萧索，相看更怆神。最怜克敬弟，戆直无它肠。不恋儒为籍，却耽酒是乡。醉能消日月，病乃入膏肓。谁复为吾益，思之倍惨伤。
代敬承悲婉儿
作者：余继登
朝代：明

日长命何促，秋霜殒修嫭。嬿婉方及辰，幽明忽异路。以兹去倏忽，翻恨来迟暮。花落不重荣，佳人难再遇。亦知粉黛姿，原非金石固。无奈死别离，泉台永不寤。谁能召冥魂，一为话情愫。独立盻庭柯，无言怨芳树。
休洗红
作者：余继登
朝代：明

休洗红，洗红红不鲜。休弃妾，弃妾妾堪怜。妾命薄如水，嫁得游侠子。游子夜夜游不归，贱妾独上流黄机。织成袨服与郎着，殷勤愿得郎心乐，郎心不乐妾安托。
何克斋侍御谪武昌
作者：余继登
朝代：明

何君生人秀，意气本豪宕。通达类贾谊，伉直似刘向。排云叩天阍，一日章三上。鸣马辄见斥，安得复立仗。谪宦向三湘，犹胜居一障。君王自明圣，小臣罪当放。但愿衮无阙，无令灶有炀。自合走踆踆，敢云心怏怏。春日春明门，开筵设祖帐。武昌形胜地，此行游亦壮。近闻饥馑馀，民物半凋丧。君到若行春，应为心悽怆。监门图流民，兹事谁能量。志士恋禁闼，达人多慨慷。直木忌先伐，愿君慎所向。
元夕送常廉庵北上
作者：余继登
朝代：明

浮名驱子去，慷慨向瑶京。宝月照离思，春星伴客程。绿樽聊共醉，青眼定谁明。自愧杨中侍，无能荐长卿。
元日饮用韫宅遇雪兼赴刘工部之约
作者：余继登
朝代：明

子云拙可嗤，佳节甘萧索。喜得同心人，相招共相乐。故人交如兰，故人酒为薏。交深酒更佳，何妨为君醉。醉来兴太狂，六博閒笑语。风雪解留人，门外深几许。踏雪觅刘郎，相看成一笑。不如王子猷，空返剡溪棹。
元日饮用韫宅遇雪兼赴刘工部之约·其一
作者：余继登
朝代：明

子云拙可嗤，佳节甘萧索。喜得同心人，相招共相乐。
元日饮用韫宅遇雪兼赴刘工部之约·其三
作者：余继登
朝代：明

醉来兴太狂，六博閒笑语。风雪解留人，门外深几许。
元日饮用韫宅遇雪兼赴刘工部之约·其二
作者：余继登
朝代：明

故人交如兰，故人酒为薏。交深酒更佳，何妨为君醉。
元日饮用韫宅遇雪兼赴刘工部之约·其四
作者：余继登
朝代：明

踏雪觅刘郎，相看成一笑。不如王子猷，空返剡溪棹。
刘效忠再起备兵阳和
作者：余继登
朝代：明

不有唐冯在，谁论魏尚功。君才堪秉钺，此去复临戎。尘净龙城月，烟消狐塞风。亦知燕颔相，未合老隆中。
刘柱翁双寿
作者：余继登
朝代：明

廿载人高大隐名，鹿门紫气映东瀛。灵萱特并庄椿茂，玉树双联窦桂荣。伯氏南宫行曳履，仲方北阙正持衡。金陵江鲤仙茎露，并入琼筵佐寿觥。
十月一日
作者：余继登
朝代：明

满天霜露下平芜，累累荒坟入望孤。一陌纸钱空堕泪，寒衣知到九泉无。
午日梦公亮
作者：余继登
朝代：明

自向樽前别，才于梦里逢。嗟君归海峤，忽已届天中。旧俗看悬艾，浮生叹转蓬。长安当令节，惆怅忆扬雄。
又次嘉猷韵
作者：余继登
朝代：明

逢君不惜醉，非是酒肠宽。屈指怜吾党，晨星渐渐残。有怀聊共适，相慰且加餐。追忆当年别，能无此日欢。
君马黄
作者：余继登
朝代：明

君马黄，臣马青，二马交驰君马停。臣骑青马间以骊，逐电横行向安西。为君臣呼韩破郅，支斩楼兰灭龟兹。十年踏遍阴山雪，万里归来汗流血。马上将军成大功，閒饱苜蓿嘶秋风。
吴太华宪佥买燕姬赴蜀赋赠
作者：余继登
朝代：明

燕姬年十五，弱质不胜春。得侍吴郎寝，何言宋氏邻。舞馀娇欲尽，妆罢态逾新。行路应相问，儿家疑姓秦。别母辞乡国，踌躇谁忍分。愁看桃叶渡，泪点石榴裙。月貌娇夫婿，风流属使君。若经巫峡路，或恐化行云。
吴太华宪佥买燕姬赴蜀赋赠·其一
作者：余继登
朝代：明

燕姬年十五，弱质不胜春。得侍吴郎寝，何言宋氏邻。舞馀娇欲尽，妆罢态逾新。行路应相问，儿家疑姓秦。
吴太华宪佥买燕姬赴蜀赋赠·其二
作者：余继登
朝代：明

别母辞乡国，踌躇谁忍分。愁看桃叶渡，泪点石榴裙。月貌娇夫婿，风流属使君。若经巫峡路，或恐化行云。
和敖嘉猷夜坐仍用质卿韵
作者：余继登
朝代：明

暝色归庭树，蝉声逗客思。澹云行欲尽，明月坐相随。肉食惭何补，珠投暗自疑。君恩无可报，深愧素餐诗。炎蒸愁夏日，独爱夜凉时。闻有阆风苑，泠然当若兹。閒身孤鹤伴，秋意草虫知。久坐生情思，援琴理废丝。
和敖嘉猷夜坐仍用质卿韵·其一
作者：余继登
朝代：明

暝色归庭树，蝉声逗客思。澹云行欲尽，明月坐相随。肉食惭何补，珠投暗自疑。君恩无可报，深愧素餐诗。
和敖嘉猷夜坐仍用质卿韵·其二
作者：余继登
朝代：明

炎蒸愁夏日，独爱夜凉时。闻有阆风苑，泠然当若兹。閒身孤鹤伴，秋意草虫知。久坐生情思，援琴理废丝。
和敖嘉猷雨中仍用质卿韵
作者：余继登
朝代：明

经旬雨不绝，兀坐郁愁思。溜断声方歇，云来阵复随。沼深容我濑，天漏令人疑。何事君高兴，挥毫犹赋诗。身衰逢乱日，官冷是閒时。行止今难定，干戈复若兹。壮怀逐岁尽，归梦有谁知。雨共穷愁泪，潇潇拟散丝。
和敖嘉猷雨中仍用质卿韵·其一
作者：余继登
朝代：明

经旬雨不绝，兀坐郁愁思。溜断声方歇，云来阵复随。沼深容我濑，天漏令人疑。何事君高兴，挥毫犹赋诗。
和敖嘉猷雨中仍用质卿韵·其二
作者：余继登
朝代：明

身衰逢乱日，官冷是閒时。行止今难定，干戈复若兹。壮怀逐岁尽，归梦有谁知。雨共穷愁泪，潇潇拟散丝。
和用韫七夕二首
作者：余继登
朝代：明

岁岁天孙此合欢，月明双照泪痕乾。深情已自托云雨，翻向灵禽借羽翰。秋净云霄冷绛河，黄姑织女夜相过。鹊桥渺渺平如掌，不似人间风浪多。露冷天高榆影秋，纤纤新月上帘钩。无端云汉看牛斗，添作深闺一夜愁。星桥云拥彩鸾归，莫遣龙梭罢夜机。闻道西征诸将士，秋风犹着旧时衣。斗转天街夜渐深，从他男女自穿针。拙人懒乞人间巧，且向良宵醉二参。
和用韫七夕二首·其一
作者：余继登
朝代：明

岁岁天孙此合欢，月明双照泪痕乾。深情已自托云雨，翻向灵禽借羽翰。
和用韫七夕二首·其三
作者：余继登
朝代：明

露冷天高榆影秋，纤纤新月上帘钩。无端云汉看牛斗，添作深闺一夜愁。
和用韫七夕二首·其二
作者：余继登
朝代：明

秋净云霄冷绛河，黄姑织女夜相过。鹊桥渺渺平如掌，不似人间风浪多。
和用韫七夕二首·其五
作者：余继登
朝代：明

斗转天街夜渐深，从他男女自穿针。拙人懒乞人间巧，且向良宵醉二参。
和用韫七夕二首·其四
作者：余继登
朝代：明

星桥云拥彩鸾归，莫遣龙梭罢夜机。闻道西征诸将士，秋风犹着旧时衣。
哭泊阳王丈
作者：余继登
朝代：明

君是当年王子乔，忽乘鸾鹤上云霄。蓬壶自有神仙侣，空为英魂赋大招。湛湛清心玉不如，姓名蚤已荐贤书。可怜九待公车诏，依旧青衫未破除。与君偕计上燕台，裘马纵横亦壮哉。君志未酬今已矣，埙篪独奏不胜哀。楼成白玉白嵯峨，欲借修文君柰何。回首乡园频洒泪，故人零落已无多。怪君日日拚沉醉，只爱沉酣不爱醒。今日浇君君醉否，悲风吹雨昼冥冥。白马青袍事事新，君家兄弟更无伦。那堪一夜西风恶，鸿雁行中少二人。
哭泊阳王丈·其一
作者：余继登
朝代：明

君是当年王子乔，忽乘鸾鹤上云霄。蓬壶自有神仙侣，空为英魂赋大招。
哭泊阳王丈·其三
作者：余继登
朝代：明

与君偕计上燕台，裘马纵横亦壮哉。君志未酬今已矣，埙篪独奏不胜哀。
哭泊阳王丈·其二
作者：余继登
朝代：明

湛湛清心玉不如，姓名蚤已荐贤书。可怜九待公车诏，依旧青衫未破除。
哭泊阳王丈·其五
作者：余继登
朝代：明

怪君日日拚沉醉，只爱沉酣不爱醒。今日浇君君醉否，悲风吹雨昼冥冥。
哭泊阳王丈·其六
作者：余继登
朝代：明

白马青袍事事新，君家兄弟更无伦。那堪一夜西风恶，鸿雁行中少二人。
哭泊阳王丈·其四
作者：余继登
朝代：明

楼成白玉白嵯峨，欲借修文君柰何。回首乡园频洒泪，故人零落已无多。
唐太史封郑藩
作者：余继登
朝代：明

青门柳色散晴烟，太史风流拥节年。恩诏晓从三殿出，使星高傍两河悬。虎牢狐岭开怀句，豹袖羔裘忆郑贤。到处王侯应授简，诗成不让柏梁篇。
嘉猷赋得明月过斋头次韵
作者：余继登
朝代：明

以我相思渴，对君怀抱倾。十年惟此夜，万籁复秋声。况有斋头月，照人冠上缨。此时不共醉，忧国浪如酲。
夏日张质卿招饮有诗见示次韵奉答
作者：余继登
朝代：明

故人良宴会，欢乐惬素心。所以冲炎热，连骑相追寻。满斟不能辞，感君情意深。酒酣发雄谈，琅然金石音。人生有离合，譬彼晴与阴。会合不尽欢，离后思难任。
夏日病中得家信
作者：余继登
朝代：明

近得南来信，园林已就荒。有星犹是客，无日不思乡。檐树夏偏茂，茅轩午正凉。何能生羽翼，一枕卧羲皇。日日说归去，蹉跎直至今。宦情谙始淡，乡思病逾深。不羡桓生马，宁须疏傅金。一樽堪自适，花下可长吟。
夏日病中得家信·其一
作者：余继登
朝代：明

近得南来信，园林已就荒。有星犹是客，无日不思乡。檐树夏偏茂，茅轩午正凉。何能生羽翼，一枕卧羲皇。
夏日病中得家信·其二
作者：余继登
朝代：明

日日说归去，蹉跎直至今。宦情谙始淡，乡思病逾深。不羡桓生马，宁须疏傅金。一樽堪自适，花下可长吟。
夜月同伯桢饮直卿宅兼订会期
作者：余继登
朝代：明

弟兄三十辈，今得几人存。偶逐囧卿骑，同倾学士樽。人占星聚里，吾喜月当轩。此后经旬约，期君不负言。
奉送少司空李棠翁老师之金陵
作者：余继登
朝代：明

留都吴建业，常伯古司空。礼乐归宗匠，经纶属国工。晓云随去马，秋月听征鸿。时有怀君梦，清宵入汉宫。众望归台鼎，王言作朕虞。积薪嗟自汉，乘传且游吴。胜可探三岛，閒堪赋两都。秣陵馀王气，怀古见雄图。去去辞金马，行行向石头。台高曾宿凤，官古旧名鸠。南北皆荣遇，江山足壮游。独令桃李士，日夜望仙舟。昔校陪京士，曾看吴苑花。今参玄武部，还泛大江槎。世路疲行役，风尘老岁华。栖筠原重望，日下看宣麻。
奉送少司空李棠翁老师之金陵·其一
作者：余继登
朝代：明

留都吴建业，常伯古司空。礼乐归宗匠，经纶属国工。晓云随去马，秋月听征鸿。时有怀君梦，清宵入汉宫。
奉送少司空李棠翁老师之金陵·其三
作者：余继登
朝代：明

去去辞金马，行行向石头。台高曾宿凤，官古旧名鸠。南北皆荣遇，江山足壮游。独令桃李士，日夜望仙舟。
奉送少司空李棠翁老师之金陵·其二
作者：余继登
朝代：明

众望归台鼎，王言作朕虞。积薪嗟自汉，乘传且游吴。胜可探三岛，閒堪赋两都。秣陵馀王气，怀古见雄图。
奉送少司空李棠翁老师之金陵·其四
作者：余继登
朝代：明

昔校陪京士，曾看吴苑花。今参玄武部，还泛大江槎。世路疲行役，风尘老岁华。栖筠原重望，日下看宣麻。
婉儿怨戏为敬承作八绝
作者：余继登
朝代：明

妆成泣秋风，含情泪如雨。不信妖艳姿，空房翻独处。挥泪问新人，双蛾今几许。何事郎怜新，新人能越语。新人能越语，旧人能燕歌。燕歌音调悲，宛转叶云和。不惜玉交枝，劝君金叵罗。君恩别处新，贱妾当如何。皎皎河汉侧，离离秋月影。扬辉出海峤，流光照金井。捲帘望月色，月斜知夜永。夜月为谁明，幽怀自耿耿。幽怀自耿耿，愁思郁不发。长叹倚屏帷，坐见双星没。红颜能几时，岁月去倏忽。有宠莫令极，宠极爱将歇。
婉儿怨戏为敬承作八绝·其一
作者：余继登
朝代：明

妆成泣秋风，含情泪如雨。不信妖艳姿，空房翻独处。
婉儿怨戏为敬承作八绝·其七
作者：余继登
朝代：明

幽怀自耿耿，愁思郁不发。长叹倚屏帷，坐见双星没。
婉儿怨戏为敬承作八绝·其三
作者：余继登
朝代：明

新人能越语，旧人能燕歌。燕歌音调悲，宛转叶云和。
婉儿怨戏为敬承作八绝·其二
作者：余继登
朝代：明

挥泪问新人，双蛾今几许。何事郎怜新，新人能越语。
婉儿怨戏为敬承作八绝·其五
作者：余继登
朝代：明

皎皎河汉侧，离离秋月影。扬辉出海峤，流光照金井。
婉儿怨戏为敬承作八绝·其八
作者：余继登
朝代：明

红颜能几时，岁月去倏忽。有宠莫令极，宠极爱将歇。
婉儿怨戏为敬承作八绝·其六
作者：余继登
朝代：明

捲帘望月色，月斜知夜永。夜月为谁明，幽怀自耿耿。
婉儿怨戏为敬承作八绝·其四
作者：余继登
朝代：明

不惜玉交枝，劝君金叵罗。君恩别处新，贱妾当如何。
客有说予学禅者戏答
作者：余继登
朝代：明

不谙贝叶编，且倾竹叶酒。醉中有真趣，真言吾何有。
宫怨
作者：余继登
朝代：明

屏帷向月夜窗幽，坐对星河黯自愁。独有齐纨伴寂寞，凉风又到殿西头。
寄友人鲁生同原
作者：余继登
朝代：明

独爱同原子，昂藏一丈夫。蚤逃博士籍，急返步兵厨。六帙身方健，百年事易徂。鹴裘何用惜，好付酒家胡。不受儒冠误，知君意颇真。心能识故我，名已让他人。谢傅登山屐，陶公漉酒巾。只今吾愧汝，碌碌尚风尘。生事今何若，栖迟林壑间。有时或药圃，无日不禅关。谋任巢鸠拙，身同野鹤閒。已堪称大隐，何用觅商山。试问清狂兴，年来更有无。花前曾索饮，醉后更呼卢。惟我论交态，从人诧酒徒。何时重把袂，肯使社盟孤。
寄友人鲁生同原·其一
作者：余继登
朝代：明

独爱同原子，昂藏一丈夫。蚤逃博士籍，急返步兵厨。六帙身方健，百年事易徂。鹴裘何用惜，好付酒家胡。
寄友人鲁生同原·其三
作者：余继登
朝代：明

生事今何若，栖迟林壑间。有时或药圃，无日不禅关。谋任巢鸠拙，身同野鹤閒。已堪称大隐，何用觅商山。
寄友人鲁生同原·其二
作者：余继登
朝代：明

不受儒冠误，知君意颇真。心能识故我，名已让他人。谢傅登山屐，陶公漉酒巾。只今吾愧汝，碌碌尚风尘。
寄友人鲁生同原·其四
作者：余继登
朝代：明

试问清狂兴，年来更有无。花前曾索饮，醉后更呼卢。惟我论交态，从人诧酒徒。何时重把袂，肯使社盟孤。
寄敖嘉猷
作者：余继登
朝代：明

近得山中使，遥传锦字书。云披莱子服，肯问蒋生庐。菽水贫非病，莺花乐不虚。安仁耽寂寞，一意赋閒居。
寄李汝培太仆
作者：余继登
朝代：明

怅别春明路，忽惊岁月除。龙门何日御，雁字近来疏。慷慨汲公疏，寂寥杨子居。巫咸凭借问，天意竟何如。西去风尘恶，南归道路赊。主恩怜太傅，不遣到长沙。江上秋涛水，琼台春日花。知君能自适，无梦到京华。自是天难问，谁云宦易工。红颜辞露冕，白日卧秋风。暂跨扬州鹤，聊閒鲍氏骢。君身非阮籍，肯复泣途穷。君已将身隐，谁能为国谋。投珠悲按剑，积羽诧沉舟。莫叹塞翁马，恐惊海上鸥。难兄有令弟，相对可忘忧。
寄李汝培太仆·其一
作者：余继登
朝代：明

怅别春明路，忽惊岁月除。龙门何日御，雁字近来疏。慷慨汲公疏，寂寥杨子居。巫咸凭借问，天意竟何如。
寄李汝培太仆·其三
作者：余继登
朝代：明

自是天难问，谁云宦易工。红颜辞露冕，白日卧秋风。暂跨扬州鹤，聊閒鲍氏骢。君身非阮籍，肯复泣途穷。
寄李汝培太仆·其二
作者：余继登
朝代：明

西去风尘恶，南归道路赊。主恩怜太傅，不遣到长沙。江上秋涛水，琼台春日花。知君能自适，无梦到京华。
寄李汝培太仆·其四
作者：余继登
朝代：明

君已将身隐，谁能为国谋。投珠悲按剑，积羽诧沉舟。莫叹塞翁马，恐惊海上鸥。难兄有令弟，相对可忘忧。
寄王清泉刺史
作者：余继登
朝代：明

故人多远识，早已宦情微。林壑但寥落，酒樽无是非。心轻五马贵，人羡一鸿归。予亦风尘倦，秋来思振衣。
寿何封君
作者：余继登
朝代：明

罢郡归来二十年，采芝斸药老林泉。斑衣亦是山中相，野服真成河上仙。驯鹤时看陪杖履，冥鸿久已破云烟。嵩峰尚有王乔在，明月应来證太玄。
寿俞进士父
作者：余继登
朝代：明

六十庞眉叟，雅如陈太丘。閒情看畏垒，生事独沧洲。自是形疑鹤，何须杖有鸠。君家邻海峤，岁岁自添筹。君有谢家玉，新弹汉吏冠。一经今若此，百岁总为欢。涉屐江天阔，开樽云水宽。自应常驻世，何事问还丹。
寿俞进士父·其一
作者：余继登
朝代：明

六十庞眉叟，雅如陈太丘。閒情看畏垒，生事独沧洲。自是形疑鹤，何须杖有鸠。君家邻海峤，岁岁自添筹。
寿俞进士父·其二
作者：余继登
朝代：明

君有谢家玉，新弹汉吏冠。一经今若此，百岁总为欢。涉屐江天阔，开樽云水宽。自应常驻世，何事问还丹。
寿少司徒王见峰公七十公原以终养家居者
作者：余继登
朝代：明

葵藿原倾日，桑榆转慕亲。祗缘寸草意，早乞老莱身。静久忘簪绂，情恬爱角巾。朝端曾让德，闾里尽归仁。参伯誇难弟，中丞有嗣人。无营神自王，不竞性弥醇。骏誉推三达，鹤龄始七旬。莫言今白发，遂尔厌红尘。世事多新态，君王忆旧臣。应知虚鼎席，伫见下蒲轮。致主心仍壮，匡时道益振。东山高卧起，曳履上星辰。
寿徐封君翰检端铭之父
作者：余继登
朝代：明

忆昔年当龆龀时，与君诸弟相游嬉。君时文章光陆离，淩云有赋众所奇。投分未登孺子榻，论交已受季方知。三十馀年疾如驶，予发种种已如此，君今头颅可知矣。闻君年开六帙馀，骨格清奇鹤不如。教儿已作凤池客，携室同向鹿门居，君今不乐将安须。春花发繁红，秋樽湛芳绿。鸠杖双携灵寿筇，紫箫共度长生曲。何必怀金纡紫谒帝庐，又何必求仙问道访茅屋，如此五年愿亦足。
寿盖吏部母
作者：余继登
朝代：明

高堂为寿日，游子在京华。岂不荣鸾诰，谁其侍凤珈。见萱即忆母，陟屺倍思家。遥望称觞处，白云映紫霞。
寿石介峰母太夫人时介峰新有操江之命
作者：余继登
朝代：明

凤诰翟褕出汉庭，慈云冉冉护辎軿。金仙原注长生箓，宝婺今连执法星。春色喜看萱草绿，东风频想荔枝青。中丞新领吴门节，大有江鱼荐醁？。
寿石介峰母太夫人时介峰新有操江之命
作者：余继登
朝代：明
体裁：七言律诗

凤诰翟褕出汉庭，慈云冉冉护辎軿。金仙原注长生箓，宝婺今连执法星。春色喜看萱草绿，东风频想荔枝青。中丞新领吴门节，大有江鱼荐醁�。
寿米坤泉户侯七十米二子伯举武进士仲举进士
作者：余继登
朝代：明

秦陇推名族，燕京领佽非。家贫缘爱客，宦薄为知机。旷达今谁并，寿年古亦稀。仙郎文武彦，榆景自光辉。
寿谭中丞母
作者：余继登
朝代：明

慈母丸熊旧，仙郎符虎新。去持开府节，归慰倚门人。榴火当樽艳，荷香入酒醇。添筹从汉沔，献祝指峨岷。早逐潘家驭，休回王子轮。愿将称寿意，散作锦江春。
寿陈太常母夫人
作者：余继登
朝代：明

青青堂上萱，郁郁堂前桂。萱兮正芬蒀，桂生何蔽芾。秋风生桂枝，馨香为国瑞。托根在天墀，雨露时其霈。双承雨露恩，持以献堂背。雨露日以繁，萱花日以蔚。孤根比大椿，挺挺八千岁。
山中
作者：余继登
朝代：明

遥望西山岑，白云日归去。驱马向山中，不见云宿处。
山行
作者：余继登
朝代：明

初晴山路滑，涧水正泠泠。秋老树多紫，雨馀峦倍青。参差高下寺，迤逦短长亭。村酒不能醉，寒风吹更醒。
彭太史册封便道归省
作者：余继登
朝代：明

騑騑四牡咏皇华，河朔逶迤驿路赊。已自西清分使节，还从南斗度仙槎。金函衔凤疑青鸟，綵袖携云映紫霞。怪得高堂人并健，彭年原自是君家。
得续桥社长书寄赠
作者：余继登
朝代：明

相离当岁晚，相忆又秋初。闻雁悲游宦，怀人念索居。客情无复道，清兴近何如。自是嵇康懒，年来音信疏。近得缄来信，怜君生事閒。楸枰敲落月，桐韵志高山。旧帖临池补，新诗闭户删。堪嗟为客者，碌碌鬓毛斑。
得续桥社长书寄赠·其一
作者：余继登
朝代：明

相离当岁晚，相忆又秋初。闻雁悲游宦，怀人念索居。客情无复道，清兴近何如。自是嵇康懒，年来音信疏。
得续桥社长书寄赠·其二
作者：余继登
朝代：明

近得缄来信，怜君生事閒。楸枰敲落月，桐韵志高山。旧帖临池补，新诗闭户删。堪嗟为客者，碌碌鬓毛斑。
恭题大阅图应制
作者：余继登
朝代：明

我皇神圣能绳祖，威灵赫奕超千古。岭表烽销瀚海清，犹自忧危思耀武。三月三日天气和，五云高捧翠华过。地动轰雷奔铁骑，丽天晴日照金戈。辕门此际军威震，伐鼓鸣钲闻远近。七校争誇貔虎姿，十干正演龙蛇阵。纵横叱咤逞豪雄，角射当场技尽工。健儿惯使千斤弩，侠少能开六石弓。健儿侠少纷驰逐，夹道旁观俱詟服。冠军原不让嫖姚，扛鼎何须羡贲育。桓桓赳赳壮皇威，妙略英风播九围。久闻关塞铙歌唱，坐见边庭羽檄稀。太平日日谋桑土，战士人人沾雨露。天下虽安未可忘，吾王一豫真为度。只今将卒如云屯，禦敌年年更苦辛。九边愿普投醪惠，万载常歌挟纩仁。
恭题玄兔卷应制
作者：余继登
朝代：明

玄霜捣就化仙姿，跃跃今看在圃时。喜向天门标上瑞，还从月窟应昌期。精涵水德由来异，色借烟光觉更奇。染素知逾千岁质，披图拟荐万年枝。
恭题画鹿应制
作者：余继登
朝代：明

匹练开仙籞，良工赋象奇。甡甡看逸态，麌麌见灵姿。太液泉明处，长杨木茂时。试观町疃迹，知是恋恩私。玄圃深钟瑞，宜春旧擅名。异毫留墨润，黝质照人明。饮渫形何适，眠荃性不惊。宛然灵囿里，神物表休祯。曾见白环异，仍留宝绘传。锡名徵百禄，阅世已千年。苹野娱嘉客，蓬山伴列仙。衔花金令爽，献寿傍琳筵。本是仙家畜，今归册府藏。冰纨呈宝箓，星毳散瑶光。晴树纷供翠，秋芝细吐芳。上林无羽猎，群友任徜徉。
恭题画鹿应制·其一
作者：余继登
朝代：明

匹练开仙籞，良工赋象奇。甡甡看逸态，麌麌见灵姿。太液泉明处，长杨木茂时。试观町疃迹，知是恋恩私。
恭题画鹿应制·其三
作者：余继登
朝代：明

曾见白环异，仍留宝绘传。锡名徵百禄，阅世已千年。苹野娱嘉客，蓬山伴列仙。衔花金令爽，献寿傍琳筵。
恭题画鹿应制·其二
作者：余继登
朝代：明

玄圃深钟瑞，宜春旧擅名。异毫留墨润，黝质照人明。饮渫形何适，眠荃性不惊。宛然灵囿里，神物表休祯。
恭题画鹿应制·其四
作者：余继登
朝代：明

本是仙家畜，今归册府藏。冰纨呈宝箓，星毳散瑶光。晴树纷供翠，秋芝细吐芳。上林无羽猎，群友任徜徉。
恭题百子图应制
作者：余继登
朝代：明

宫中多乐事，百子竞欢趋。知是燕禖应，欣看龙种殊。人人阶下玉，队队掌中珠。共讶冰为骨，还疑玉作肤。娇痴原不妒，游戏总堪娱。约臂黄金串，缠身锦绣襦。螽斯徵瑞庆，麟趾叶祯符。长信浑无事，閒听歌凤雏。
戏柬刘效忠兵宪
作者：余继登
朝代：明

当年意气请长缨，笑领铜符徼外行。朔漠烽烟朝入塞，汉家都护夜谈兵。荒城日映旌旗色，古戍风传刁斗声。回首空闺人寂寞，流黄机上月华明。
戏柬用韫
作者：余继登
朝代：明

问君山中何者好，君言无事常却扫。朝看小妇理新妆，暮督侍儿寻旧草。有时舞綵奉亲欢，频沾馀沥醉更阑。锦帐酣眠不觉曙，何能清梦到长安。
放歌
作者：余继登
朝代：明

余云衢，汝亦堂堂七尺躯。二十脱颖荐乡书，三十挟筴上公车。玉堂金马此何地，容汝久玷承明庐。从汝执经已三载，天子不肯临石渠。吁嗟乎，汝既无封侯骨，拜相须。汝又不能投笔远击西月氐，请缨生缚左单于，漫言虎可绣龙可屠。屠龙绣虎竟何益。况汝冥顽一技无。逐队随行成底事羞作。昂藏一丈夫。汝不见海上駼，辕下驹，一旦受君牧与刍，为君万里争驰驱。少府金钱原膏血，太仓粟米烦徵输。念汝何功敢窃食，十六年来真如鼯。如此素餐神所忌，去夏一病几长徂。即今不死亦借住，鬓发衰残成朽株。汝今不去将安需，岂合中朝偶权贵，好归田畔逐樵渔。卫河之浒茅可诛，且营菟裘为汝居。贵何须誇赵孟，富何须羡陶朱。过眼富贵总石火，从今且自脱樊笯。三家市里堪沽酒，五亩园中可荷锄。免使短才污齿颊，肯教乌帽笑头颅。诸公自是时稷契，懒人但放歌唐虞。归去乎，归去乎，不然天厌人亦厌，临崖勒马将焉如。
敖嘉猷以诗招饮次韵奉答
作者：余继登
朝代：明

景物悲摇落，凉风又报秋。偶逢仙客召，同散旅人愁。绿泼皆新酿，白头总旧游。殷勤莫惜醉，明月在西楼。
敖嘉猷以诗索饮次韵招之
作者：余继登
朝代：明

君如时问字，不惮往来频。斗酒家藏久，园蔬市取新。正堪同酩酊，无复叹沉沦。聚散吾生事，那能长比邻。
方扩甫至涿鹿闻贵阳之命不及一晤而去书此道怅惘之怀
作者：余继登
朝代：明

黔岭盘江客路长，君才岂合老风霜。上书北阙忠为胆，驱马南天瘴是乡。铜柱何时标粤地，竹符此日走蛮王。相逢咫尺还相别，离恨应随到夜郎。
春日郊游
作者：余继登
朝代：明

连骑出郊甸，翛然林壑间。开樽依绿树，移坐对青山。晴色当杯堕，孤云与意閒。尘襟聊自适，薄暮更忘还。
曾直卿敖嘉猷张质卿冯用韫过小斋夜坐质卿有诗见示次韵奉答
作者：余继登
朝代：明

久雨清烦暑，新凉入小斋。偶然逢上客，相与话幽怀。酒换东西市，泥深前后街。且堪留一醉，谈笑杂齐谐。
有感
作者：余继登
朝代：明

皇都色未曙，车马已喧阗。侠客纷携弹，妖姬惯数钱。王侯罗甲第，戚里斗繁弦。不似股肱郡，萧条绝暮烟。
望夷门
作者：余继登
朝代：明

驱车上夷门，怀古三叹息。可怜虚左宾，独有窃符策。朱亥诚勇士，侠气淩秋云。何事袖中椎，不椎秦将军。
望夷门·其一
作者：余继登
朝代：明

驱车上夷门，怀古三叹息。可怜虚左宾，独有窃符策。
望夷门·其二
作者：余继登
朝代：明

朱亥诚勇士，侠气淩秋云。何事袖中椎，不椎秦将军。
朱太史养淳册封周藩
作者：余继登
朝代：明

昔予祗行役，驱车向中原。中原饥馑馀，氛祲日以烦。白骨乱如麻，黯然销神魂。朱门郁萧条，哀哀诸王孙。君今复持节，翩翩过夷门。不知周遗民，今有几家存。况今旱为虐，五月黄尘昏。知君负经济，雅志念黎元。当其授简时，应为废朝飧。莫以董贾笔，虚负邹枚言。愿赓云汉篇，归来达至尊。
村居
作者：余继登
朝代：明

寂寞村斋里，春深日觉迟。药残呼仆斸，背倦倩儿捶。户外鸟啼树，井边犬护篱。地幽无客至，閒检杜公诗。
杨公亮出参闽藩歌以送之
作者：余继登
朝代：明

杨公亮磊磊，落落伟丈夫。修眉大颡仍虎须，一日千里名家驹。胸中奇字几千卷，片言落纸纷明珠。三十挟筴上公车，赋成咄咄淩子虚。平明簪笔直金马，午夜燃藜校石渠。昂藏难入今人格，肮脏不受时名趋。自向人间丼匏落，懒从天上借吹嘘。吁嗟杨生亦太迂，生也工瑟世好竽，世人何贤生何愚。汉庭谁复怜才子，风尘直向天一隅。青丝双挽白玉壶，送君醉君三百觚，酒酣慷慨歌乌乌。浮云黯淡天模糊，欲行且复留须臾。劝君更勿赋归欤，有舌尚存亦足矣，有腰不折胡为乎。男儿堕地蓬桑弧，南北东西惟所如。况君有手龙可屠，春霖一洒七闽苏。流波不返白日徂，容易白发生头颅。试乘六传清炎海，犹胜扁舟老鉴湖。吁嗟乎，若雌若黄何时无，为牛为马从人呼。安知此行非良图，豫章之材廊庙需，竟看还子承明庐。
游崇真观
作者：余继登
朝代：明

偶来游玉宇，不为觅金丹。尘世纷挐苦，人生休暇难。聊同羽客话，暂卸侍臣冠。石窦流泉出，泠泠入座寒。
游荷花池
作者：余继登
朝代：明

一雨过荷池，池花娇于女。莫便轻折却，或恐作人语。白鹭白于银，独立池荷下。风吹叶乍翻，疑是弄珠者。
游荷花池·其一
作者：余继登
朝代：明

一雨过荷池，池花娇于女。莫便轻折却，或恐作人语。
游荷花池·其二
作者：余继登
朝代：明

白鹭白于银，独立池荷下。风吹叶乍翻，疑是弄珠者。
瀛洲亭对雨
作者：余继登
朝代：明

五月苦炎热，瀛洲亭亦然。千林忽过雨，双溜看飞泉。萍翠无停梗，荷珠不定圆。新凉生坐席，庭草尽堪怜。
独酌
作者：余继登
朝代：明

花下倒新篘，明月来相对。醉忘花影重，却疑月影碎。
王伯桢入都志喜
作者：余继登
朝代：明

世间万事难具陈，伯桢乃作外台臣。仰天大笑去不顾，抛却金紫如埃尘。吾辈亦是奇男子，肯令行止由他人。世间万事谁能保，伯桢复走长安道。囊中白简久模糊，腰下黄金尚美好。光阴去去如流水，六七年来复如是。当日英雄安在哉，空令姓字污人齿。路人共指关西子，七尺肮脏犹如此。春花正发玄都观，暮云空锁平津里。伯桢与君别来久，穷交醉汝一杯酒，胸中磊块能浇否。陶令当年懒折腰，陈生有日终开口。饮君酒，为君歌，所得漫言比仲多。西夏豺狼虽授首，北海鱼龙未偃波。中原白骨莽相望，赤子恐弄池潢戈。丈夫报国须少壮，问君意气今如何。
甘紫亭侍御买妾戏赠
作者：余继登
朝代：明

明珠买丽质，光映使君家。试问闺中貌，何如槛外花。无惭金是字，偏称玉为珈。宠极无人妒，良宵自破瓜。才子近乘鸾，深闺比合欢。醉怜眉月映，舞爱鬓云残。倦倚鸳鸯枕，娇扶獬豸冠。喜闻夫婿道，昨夜梦徵兰。
甘紫亭侍御买妾戏赠·其一
作者：余继登
朝代：明

明珠买丽质，光映使君家。试问闺中貌，何如槛外花。无惭金是字，偏称玉为珈。宠极无人妒，良宵自破瓜。
甘紫亭侍御买妾戏赠·其二
作者：余继登
朝代：明

才子近乘鸾，深闺比合欢。醉怜眉月映，舞爱鬓云残。倦倚鸳鸯枕，娇扶獬豸冠。喜闻夫婿道，昨夜梦徵兰。
田夫谣送马瑞河父母之沾益
作者：余继登
朝代：明

田夫无外事，惟有佃其田。腰镰与荷锄，两两相比肩。偶尔理田器，相携向市廛。忽闻城市言，官长近已迁。行当舍我去，不复久留连。仓忙到县门，车马已骈阗。惊愕语同辈，兹事良已然。自从官长来，于今五六年。年年纳租后，家家饱粥饘。鸡犬夜不惊，村舍常安眠。积谷为我赈，逋赋为我蠲。时有三老来，化诲为我宣。儿童各长成，恩德及茕㾓。信是田家乐，赖得官长贤。自谓长若斯，闾里得生全。今去欲何之，惝恍心若煎。去从官长去，不知何时还。来时不预料，囊无送刘钱。徒尔卧辕下，相将车牵牵。闻说官长去，行行向南滇。滇南万馀里，道路太绵延。中复经巫峡，崟崎摩苍天。况当五月时，赤日赫如燀。田夫有圆笠，不敢献君前。但愿加餐食，以慰心拳拳。尚来福吾民，勿此长弃捐。仆夫早严驾，五马何翩翩。云树隔行踪，有泪如迸泉。
甲午元日忆用韫
作者：余继登
朝代：明

他日逢元日，开樽我对君。此时吾谢客，翻怪尔离群。懒醉长安酒，空瞻海峤云。弟兄寥落甚，嗒矣坐宵分。
病中
作者：余继登
朝代：明

病多偏易懒，独坐漫踌躇。即死不称夭，倘生真是馀。一身原自幻，万相总成虚。何事拚微命，依依老校书。
登凤凰台台上有石甚奇前为陈光禄移去竟沉江中
作者：余继登
朝代：明

李白游白下，曾为凤台吟。凤去几千载，台名直至今。我来登此台，秋色亦已深。高台久荒凉，古木尚阴森。但对骢马客，不闻彩凤音。游览未终竟，斜日下高岑。好雨从西来，凉气袭我襟。台上有奇石，闻向江中沉。利令石可移，恻焉感予心。
短歌送廉庵之狄道
作者：余继登
朝代：明

少年与君友，君气薄青云。胸藏六甲术，书著五千文。壮年慕君义，与君结婚姻。君志不得遂，坎坷难具陈。近日共君醉燕市，知君磊落犹如此。晚拜一官狄道丞，西去乡关数千里。前年敌骑入临洮，杀气惨淡阵云高。鬼火燐燐遍原野，至今谈者犹魂销。惟君闻之气转豪，壮怀直欲凌云霄。请缨宁肯让终子，大将或恐非嫖姚。送君行，饮君酒，丈夫金印须悬肘。马头皂盖且辉光，腰下吴钩正鸣吼。饮君酒，赠君诗，一语一杯君莫辞。金城迢迢在何处，日行日远遥相思。相思但望关山月，犹似长安对酒时。
纪梦
作者：余继登
朝代：明

相望潮水阔，相思潮水深。相思不相见，愁杀望潮心。
纯之丈以予十六年官六品贻诗见笑次韵解嘲
作者：余继登
朝代：明

宦久成衰相，官閒趁病身。方惭赵氏璧，敢叹汉家薪。愚拙应输我，才名实让人。浮荣今已足，有志在垂纶。
自君之出矣
作者：余继登
朝代：明

自君之出矣，罗幔为谁熏。忍见博山上，蛛丝结网文。
芝阳丈候补都门赋赠
作者：余继登
朝代：明

孤臣来绝徼，久客滞长安。酒典鹔鹴服，尘生獬豸冠。途穷感嘅易，金尽结交难。惟有匣中剑，西风洒泪弹。
芝阳被谤后抚臣疏其有功于滇仍乞补滇以酬其绩乃竟得郁林书此为别
作者：余继登
朝代：明

凄凉伤岁暮，飘泊又春初。裘敝因除目，骨销是谤书。莫缘臣节苦，便与世情疏。迢递苍梧道，新恩未可虚。
范太史册封
作者：余继登
朝代：明

承明使者汉仙郎，金简遥浮汉署香。兰社分茅开胙远，萝河如带指盟长。陇云晓动旌旂色，碛月宵生剑佩光。闻道边庭资保障，好将德意结贤王。
袁太史封楚藩
作者：余继登
朝代：明

为衔恩命出明光，驿路迢迢向武昌。礼乐共瞻周太史，声名曾冠汉贤良。楚筵酒设黄金缕，郢曲吟成白雪章。何事锦云随地落，乘流知欲赋潇湘。
许少薇奉常请告归寿尊人赋赠
作者：余继登
朝代：明

东阳有逸老，雅尚在沉冥。狂咏曾讥凤，贫帷每聚萤。瓢声犹厌聒，鼠味肯知腥。愤发穷三传，谋贻但一经。仙郎真汉俊，高步涉虞廷。起草推长策，伏蒲犯怒霆。奉常酬壮绩，朝宁仰仪刑。岂敢薄鸿路，其如恋鲤庭。陈情频抗疏，予告喜扬舲。子以卿为月，亲看寿是星。椿萱荣暮景，冈阜祝遐龄。茎掌携金露，华筵倒玉瓶。齐年俱鹤发，双杖并鸠形。诰下鸾新紫，符来乌自青。循陔思久渴，舞綵意方宁。菰米秋偏美，莼羹晚更馨。君侯誇养志，明主待祈灵。海内况多事，能容爱独醒。
读史
作者：余继登
朝代：明

王孙昔未遇，垂钓在江干。腰下鹿卢剑，夜夜冲星寒。朝受丞相知，暮登大将坛。坛上隆准公，回席愿交欢。嗟哉绛灌徒，怒发自冲冠。拔城始授邑，捕寇方拜官。譬彼南溟翼，万里振羽翰。枋榆有斥鴳，抢地但仰观。世事良若斯，志士空长叹。公孙年六十，犹是孝廉身。射策偶见收，遂为侍从臣。主爱诈亦忠，赫赫侯平津。长孺不解事，区区论积薪。淮阳久不调，壮志竟沉沦。空令千载下，为尔泪沾巾。
读史·其一
作者：余继登
朝代：明

王孙昔未遇，垂钓在江干。腰下鹿卢剑，夜夜冲星寒。朝受丞相知，暮登大将坛。坛上隆准公，回席愿交欢。嗟哉绛灌徒，怒发自冲冠。拔城始授邑，捕寇方拜官。譬彼南溟翼，万里振羽翰。枋榆有斥鴳，抢地但仰观。世事良若斯，志士空长叹。
读史·其二
作者：余继登
朝代：明

公孙年六十，犹是孝廉身。射策偶见收，遂为侍从臣。主爱诈亦忠，赫赫侯平津。长孺不解事，区区论积薪。淮阳久不调，壮志竟沉沦。空令千载下，为尔泪沾巾。
费国聘入贺还蜀
作者：余继登
朝代：明

别久情偏洽，欢多别转难。风尘堪堕泪，霜露好加餐。路入蚕丛杳，山当鸟道盘。锦官千万里，何处望长安。吾党论英妙，惟君意气雄。入朝歌宴镐，献寿竞呼嵩。名以游燕大，文从谕蜀工。怜才明主意，迟尔建章宫。
费国聘入贺还蜀·其一
作者：余继登
朝代：明

别久情偏洽，欢多别转难。风尘堪堕泪，霜露好加餐。路入蚕丛杳，山当鸟道盘。锦官千万里，何处望长安。
费国聘入贺还蜀·其二
作者：余继登
朝代：明

吾党论英妙，惟君意气雄。入朝歌宴镐，献寿竞呼嵩。名以游燕大，文从谕蜀工。怜才明主意，迟尔建章宫。
赋得双塔寺
作者：余继登
朝代：明

宝塔参差插帝都，琳宫对耸玉浮图。慈云拥处轮疑转，明月悬时影不孤。白马双双来异域，黄金叠叠起灵枢。莫言久已成灰劫，犹有胡僧夜拜膜。
赠唐宪副母夫人寿
作者：余继登
朝代：明

君家慈亲世难得，白发萧萧仍健食。江鸥海鹤比精神，霞帔云冠照颜色。有子今为外台臣，黄金为带朱为轮。已向虞廷称万寿，还从孟母祝千春。
赠王四槐宪长
作者：余继登
朝代：明

北风烈烈声怒号，寒天满目飞蓬蒿，健儿皲瘃马猬毛。书生那有封侯骨，都护休言出塞劳。岁暮阴云黯欲奔，黄沙涨天白日昏，天关虎豹如云屯。莫言长别辞金阙，且喜生还入玉门。男儿出身常事边，何如归种洛阳田，宝刀卸却但高眠。且喜手中银不律，羞杀跨下铁连钱。寒风吹折蓟门柳，劝君但尽杯中酒，赤胆空言大如斗。向来枉费张君舌，此去好闭陈生口。
赠王四槐宪长·其一
作者：余继登
朝代：明

北风烈烈声怒号，寒天满目飞蓬蒿，健儿皲瘃马猬毛。书生那有封侯骨，都护休言出塞劳。
赠王四槐宪长·其三
作者：余继登
朝代：明

男儿出身常事边，何如归种洛阳田，宝刀卸却但高眠。且喜手中银不律，羞杀跨下铁连钱。
赠王四槐宪长·其二
作者：余继登
朝代：明

岁暮阴云黯欲奔，黄沙涨天白日昏，天关虎豹如云屯。莫言长别辞金阙，且喜生还入玉门。
赠王四槐宪长·其四
作者：余继登
朝代：明

寒风吹折蓟门柳，劝君但尽杯中酒，赤胆空言大如斗。向来枉费张君舌，此去好闭陈生口。
赠用韫
作者：余继登
朝代：明

以予送子意，知子别予心。嘿嘿两无语，黄鹂鸣上林。数日不见君，疑似经年别。忽道别经年，相思浑欲结。行云岂不驶，何如车上轮。征轮已不见，犹自望行尘。予歌皇华章，子咏停云什。问子来时期，何似行时急。
赠道士
作者：余继登
朝代：明

玉皇香案吏，貌古带烟霞。世上应无住，壶中别有家。扫松烹白石，和露煮黄芽。绝胜风尘客，依依老岁华。
过江陵故宅
作者：余继登
朝代：明

高门馀故宅，荒径但新萝。巷僻无车马，庭空散绮罗。树残微有叶，池浅不生荷。富贵皆尘土，豪华那足多。
过燕子矶
作者：余继登
朝代：明

燕子矶头山色幽，燕子矶前江水流。矶上老僧无一事，年年此地看行舟。
连日同四槐丈饮沈御史园有感
作者：余继登
朝代：明

昨日看花花满枝，今朝花已半离披。因怜聚散浑如此，始信衰荣亦若斯。令节正当三月候，相逢况是七年时。共君痛饮不沉醉，即使重来未有期。
送丁勺原侍御左迁潞安司理
作者：余继登
朝代：明

樽酒论心日，怜君意气赊。一麾辞汉阙，五月向天涯。匹马孤城暮，荒村落日斜。贾生馀涕泪，空自洒长沙。春明门外路，去去复盘桓。不是悲行役，其如吾道难。风尘双客鬓，道路一征鞍。独有青龙铗，时时马上弹。
送丁勺原侍御左迁潞安司理·其一
作者：余继登
朝代：明

樽酒论心日，怜君意气赊。一麾辞汉阙，五月向天涯。匹马孤城暮，荒村落日斜。贾生馀涕泪，空自洒长沙。
送丁勺原侍御左迁潞安司理·其二
作者：余继登
朝代：明

春明门外路，去去复盘桓。不是悲行役，其如吾道难。风尘双客鬓，道路一征鞍。独有青龙铗，时时马上弹。
送冯用韫学士归省
作者：余继登
朝代：明

君王方问道，学士乃宁亲。绿野看云近，黄金结绶新。更缘瞻岵意，得慰倚闾人。綵服皆宫锦，犹馀汉苑春。壮年能解绶，拜命即辞荣。盛事归桥梓，私心忆弟兄。传符明主赐，樽酒故人情。别后长安道，应增鸣雁声。自与君为友，知君真可师。亦惭非远志，谬欲托深期。握手忍分去，停杯怅别离。无由生羽翼，相望但相思。知君非久别，无柰亦分违。从此风期阻，渐看云会稀。南邻想高士，东壁望馀晖。莫向碧山去，依依恋舞衣。
送冯用韫学士归省·其一
作者：余继登
朝代：明

君王方问道，学士乃宁亲。绿野看云近，黄金结绶新。更缘瞻岵意，得慰倚闾人。綵服皆宫锦，犹馀汉苑春。
送冯用韫学士归省·其三
作者：余继登
朝代：明

自与君为友，知君真可师。亦惭非远志，谬欲托深期。握手忍分去，停杯怅别离。无由生羽翼，相望但相思。
送冯用韫学士归省·其二
作者：余继登
朝代：明

壮年能解绶，拜命即辞荣。盛事归桥梓，私心忆弟兄。传符明主赐，樽酒故人情。别后长安道，应增鸣雁声。
送冯用韫学士归省·其四
作者：余继登
朝代：明

知君非久别，无柰亦分违。从此风期阻，渐看云会稀。南邻想高士，东壁望馀晖。莫向碧山去，依依恋舞衣。
送刘效忠巡抚延绥
作者：余继登
朝代：明

开府须人杰，维垣属列卿。符分竹虎去，轼拥画熊行。号令严刁斗，威名变旆旌。羡君还自愧，白首竟儒生。宦是刘生拙，崇阶亦渐跻。廿年淹塞北，千骑向延西。小范谁堪并，大名君与齐。丈夫多远略，早晚破回奚。谁云边塞地，城郭近来空。闻道延州将，犹称列郡雄。此行期破敌，慎勿但和戎。好使麟台上，书君第一功。青油明虎帐，紫塞控龙庭。汉马嘶卿月，边人识将星。英雄头未白，事业简须青。莫道书生老，犹堪一勒铭。
送刘效忠巡抚延绥·其一
作者：余继登
朝代：明

开府须人杰，维垣属列卿。符分竹虎去，轼拥画熊行。号令严刁斗，威名变旆旌。羡君还自愧，白首竟儒生。
送刘效忠巡抚延绥·其三
作者：余继登
朝代：明

谁云边塞地，城郭近来空。闻道延州将，犹称列郡雄。此行期破敌，慎勿但和戎。好使麟台上，书君第一功。
送刘效忠巡抚延绥·其二
作者：余继登
朝代：明

宦是刘生拙，崇阶亦渐跻。廿年淹塞北，千骑向延西。小范谁堪并，大名君与齐。丈夫多远略，早晚破回奚。
送刘效忠巡抚延绥·其四
作者：余继登
朝代：明

青油明虎帐，紫塞控龙庭。汉马嘶卿月，边人识将星。英雄头未白，事业简须青。莫道书生老，犹堪一勒铭。
送卢东麓祠部廷杖为民南还
作者：余继登
朝代：明

燕山雪花大如手，层冰欲裂阴风吼。车轮摧折马不前，卢郎此日东南走。卢郎尔去莫销魂，尔力犹能叩天阍。幽谷不回白日照，星辰乱落红尘昏。红尘昏，浮云驰，嗟哉世事竟堪疑。精诚自分山可移，山鬼窃笑精灵窥。汉庭不闻贾生痛，泽畔谁怜屈子悲。卢郎卢郎尔何为，上帝待尔以不死，尔归且韬胸中奇，慎勿狂歌叹五噫。
送史应之给事使汴
作者：余继登
朝代：明

暂辍明光草，遥分大国桐。双旌来日下，四牡向天中。宝剑含秋水，金函耀彩虹。梁园如有赋，枚叔未为工。去矣游何壮，嵩墟本帝京。河山千古胜，带砺万年盟。芳草迷周泽，祥云拥汴城。夷门久寂寞，何处问侯生。
送史应之给事使汴·其一
作者：余继登
朝代：明

暂辍明光草，遥分大国桐。双旌来日下，四牡向天中。宝剑含秋水，金函耀彩虹。梁园如有赋，枚叔未为工。
送史应之给事使汴·其二
作者：余继登
朝代：明

去矣游何壮，嵩墟本帝京。河山千古胜，带砺万年盟。芳草迷周泽，祥云拥汴城。夷门久寂寞，何处问侯生。
送宁云田备兵独石
作者：余继登
朝代：明

中朝节使行边日，犹是单于款塞年。剑气夜寒青海月，笳声秋断赤城烟。北门尺堠遥连晋，上谷层关迥抱燕。闻说汉庭论保障，黄金雀印待君悬。
送宁云田往荆州
作者：余继登
朝代：明

青丝双控五花骢，遥指荆南意气雄。两岸晓烟迷远树，片帆落日挂晴空。云连吴会千山合，水入巴江一派通。君去正逢秋色好，仲宣楼在月明中。
送常对水
作者：余继登
朝代：明

三十年前曾聚萤，与君清夜坐谈经。蹉跎愧我头先白，濩落看君绶始青。此会且？酩酊醉，明朝何处短长亭。天涯朋旧怜星散，厌对骊歌不忍听。太原亦是先王地，质朴犹馀太古风。君去好携循吏传，政成宁让晋阳公。桑麻处处深山里，弦诵家家明月中。何日仙凫飞汉室，都人应避五花骢。
送常对水·其一
作者：余继登
朝代：明

三十年前曾聚萤，与君清夜坐谈经。蹉跎愧我头先白，濩落看君绶始青。此会且？酩酊醉，明朝何处短长亭。天涯朋旧怜星散，厌对骊歌不忍听。
送常对水·其一
作者：余继登
朝代：明
体裁：七言律诗

三十年前曾聚萤，与君清夜坐谈经。蹉跎愧我头先白，濩落看君绶始青。此会且�酩酊醉，明朝何处短长亭。天涯朋旧怜星散，厌对骊歌不忍听。
送常对水·其二
作者：余继登
朝代：明

太原亦是先王地，质朴犹馀太古风。君去好携循吏传，政成宁让晋阳公。桑麻处处深山里，弦诵家家明月中。何日仙凫飞汉室，都人应避五花骢。
送庄太史册封
作者：余继登
朝代：明

楚客才名天下闻，封茅直向粤南分。千年带砺归宗子，万里莺花属使君。独秀峰含桐叶色，七星岩动剑锋纹。壮游处处堪乘兴，赋就应淩五岭云。
送张伯任都谏阅视
作者：余继登
朝代：明

开城古雍州，汉家朝那地。迢迢控番夷，可断匈奴臂。一从和议成，关门久不闭。无复念军兴，祗闻增岁币。壮士卧干戈，边城罢烽燧。岂不息战争，难免销精锐。藩篱不复施，边人日窥伺。去年戎马来，纵横太淩厉。酸风捲寒云，三军同日毙。所过无鸡豚，哀哉肆吞噬。天子频西顾，疆吏尽更置。君从掖垣中，叩阍数言事。刺刺悉边情，一一当上意。藉尔青琐贤，出作行边使。行视昔战场，白骨尚委弃。四野无人烟，那能不陨涕。誓将廓兵氛，何以壮军势。君其贾馀勇，时方待高议。好上金城略，永垂秦川利。丼学汲公戆，宁顾汉庭忌。国论寄通塞，仕途随险易。得君借前筹，肤公奏今岁。
送张洪阳宗伯请告还公有閒云馆盖旧业也
作者：余继登
朝代：明

去住原无系，行藏意独真。乞身归白社，挥手谢红尘。济世慵为楫，涉江聊采蘋。秋风张翰兴，端不为鲈莼。抱疴甘涧壑，久客厌承明。丛桂宜招隐，沧浪好濯缨。云光檐际落，山色座中清。何限云山意，堪轻世上名。世事何须问，真心但不违。閒云如有约，此日幸同归。薜荔裁初服，凫鸥共钓矶。故乡风物好，转觉宦情微。选胜章江侧，聊开仲蔚园。烟笼南浦树，日永北堂萱。倚槛风生户，当樽月满轩。幽期谁与共，野老共忘言。直气千秋壮，高风百世师。此行真独往，何日是前期。萝径堪龙卧，梧冈想凤仪。莫将报国志，容易逐年衰。世买燕王骏，公焚学士鱼。物情今若此，天意竟何如。岁月青阳逝，年华白发疏。空令芸阁吏，寂寞赋閒居。
送张洪阳宗伯请告还公有閒云馆盖旧业也·其一
作者：余继登
朝代：明

去住原无系，行藏意独真。乞身归白社，挥手谢红尘。济世慵为楫，涉江聊采蘋。秋风张翰兴，端不为鲈莼。
送张洪阳宗伯请告还公有閒云馆盖旧业也·其三
作者：余继登
朝代：明

世事何须问，真心但不违。閒云如有约，此日幸同归。薜荔裁初服，凫鸥共钓矶。故乡风物好，转觉宦情微。
送张洪阳宗伯请告还公有閒云馆盖旧业也·其二
作者：余继登
朝代：明

抱疴甘涧壑，久客厌承明。丛桂宜招隐，沧浪好濯缨。云光檐际落，山色座中清。何限云山意，堪轻世上名。
送张洪阳宗伯请告还公有閒云馆盖旧业也·其五
作者：余继登
朝代：明

直气千秋壮，高风百世师。此行真独往，何日是前期。萝径堪龙卧，梧冈想凤仪。莫将报国志，容易逐年衰。
送张洪阳宗伯请告还公有閒云馆盖旧业也·其六
作者：余继登
朝代：明

世买燕王骏，公焚学士鱼。物情今若此，天意竟何如。岁月青阳逝，年华白发疏。空令芸阁吏，寂寞赋閒居。
送张洪阳宗伯请告还公有閒云馆盖旧业也·其四
作者：余继登
朝代：明

选胜章江侧，聊开仲蔚园。烟笼南浦树，日永北堂萱。倚槛风生户，当樽月满轩。幽期谁与共，野老共忘言。
送张端叔大参之大梁
作者：余继登
朝代：明

何意明光客，驱车出蓟门。汉庭谁补阙，梁地尔参藩。中外皆王事，风尘总圣恩。寸心期不负，此去更奚论。河桥三月暮，春色晓氤氲。黄鸟方求友，青樽却送君。魂销燕市酒，心折太行云。兄弟飘零甚，天涯忍更分。无以赠行役，看君空泪垂。向来惟令德，此后但相思。古道存交谊，深情怅别离。连床风雨夜，何日是前期。苍茫望不极，天上落黄河。君向中原去，应从此地过。孤身真浪迹，九曲尽风波。莫仗怀忠信，艰危世路多。
送张端叔大参之大梁·其一
作者：余继登
朝代：明

何意明光客，驱车出蓟门。汉庭谁补阙，梁地尔参藩。中外皆王事，风尘总圣恩。寸心期不负，此去更奚论。
送张端叔大参之大梁·其三
作者：余继登
朝代：明

无以赠行役，看君空泪垂。向来惟令德，此后但相思。古道存交谊，深情怅别离。连床风雨夜，何日是前期。
送张端叔大参之大梁·其二
作者：余继登
朝代：明

河桥三月暮，春色晓氤氲。黄鸟方求友，青樽却送君。魂销燕市酒，心折太行云。兄弟飘零甚，天涯忍更分。
送张端叔大参之大梁·其四
作者：余继登
朝代：明

苍茫望不极，天上落黄河。君向中原去，应从此地过。孤身真浪迹，九曲尽风波。莫仗怀忠信，艰危世路多。
送张质卿太仆
作者：余继登
朝代：明

北风吹大陆，此去蹑层冰。忽断群中雁，其如棘上蝇。别筵频劝酒，深夜共挑灯。仕路从来恶，崎岖真可憎。骢马经行处，曾清海上氛。人犹谈往迹，名乃挂弹文。心事凭苍昊，閒情付白云。送君无限意，聊与醉斜曛。
送张质卿太仆·其一
作者：余继登
朝代：明

北风吹大陆，此去蹑层冰。忽断群中雁，其如棘上蝇。别筵频劝酒，深夜共挑灯。仕路从来恶，崎岖真可憎。
送张质卿太仆·其二
作者：余继登
朝代：明

骢马经行处，曾清海上氛。人犹谈往迹，名乃挂弹文。心事凭苍昊，閒情付白云。送君无限意，聊与醉斜曛。
送徐肖及请告南还
作者：余继登
朝代：明

去年我别君，河桥樽酒醉斜曛。今年君别我，古道双旌纷婀娜。欢会何少别离多，把袂相看泪交堕。君厌承明庐，翻然赋閒居。归云一万片，片片随君车。白云亲舍知不远，游子天涯今始返。十年曳裾亦已迟，一旦抽簪未为晚。与君交结与君亲，仲氏吹篪伯氏埙。羊质笑我终难达，龙性知君不易驯。长安华毂者谁子，尽教繁盛常如此。岂无肝胆向人倾，世路悠悠几知己。君嗤腐鼠腥，高步入青冥。顿觉客游恶，能使客心醒。亦知富贵等朝露，可柰兄弟如晨星。世间万事无不了，白日红颜空自老，君辞荣禄何其早。茎露调来丼旨清，■鞋踏破云林晓。送君行，为君道，君归预把山石扫。有日寻君易水滨，十日平原共倾倒。
送慈溪潘学博
作者：余继登
朝代：明

薄宦向何处，东南甬水边。春风开绛帐，寒色上青毡。博士原潘岳，诸生得郑虔。广文官舍静，明月好谈玄。
送方户部之金陵
作者：余继登
朝代：明

十月燕山道，潇潇风正寒。故人从此去，偃蹇寄微官。世事凭谁论，天涯好自宽。相看惟涕泪，聊尔劝加餐。官是度支吏，人称画省郎。此行非落莫，吾道足徜徉。地胜当龙虎，台高有凤凰。知君能汗漫，赋就莫相忘。
送方户部之金陵·其一
作者：余继登
朝代：明

十月燕山道，潇潇风正寒。故人从此去，偃蹇寄微官。世事凭谁论，天涯好自宽。相看惟涕泪，聊尔劝加餐。
送方户部之金陵·其二
作者：余继登
朝代：明

官是度支吏，人称画省郎。此行非落莫，吾道足徜徉。地胜当龙虎，台高有凤凰。知君能汗漫，赋就莫相忘。
送易君选守兖州
作者：余继登
朝代：明

骖驔宝马逐风尘，喜报除书岁岁新。北阙双符分紫绶，东方千骑拥朱轮。人从水部知何逊，帝为名邦借寇恂。有日黄金飞汉诏，看君露冕自行春。
送杨贞复宫洗请告南还贞复闻乃弟之变
作者：余继登
朝代：明

十年强半卧林丘，又向君王乞昼游。六月炎蒸愁客路，一帆烟雨送行舟。鸰原梦断悲青草，鵻栩吟成叹白头。万里瞻云情自切，承明肯为故人留。
送王伯桢参晋藩
作者：余继登
朝代：明

世事真堪噱，王生又外藩。浮沉原宦迹，陟黜总君恩。霄汉天谁问，风尘道自存。所怜白首别，黯矣各销魂。
送王太初之金陵
作者：余继登
朝代：明

匹马西风出禁闾，皇恩新拜大鸿胪。有官何必中丞节，无地不堪君子居。南北那非明主赐，往来可柰故人疏。秣陵旧迹时登眺，慷慨应伤六代馀。
送王孝甫大理阅视延绥
作者：余继登
朝代：明

黄金装宝剑，白羽借兵符。知尔多边略，终能赞庙谟。榆关空筑塞，铁骑不捐躯。试问延州将，嫖姚今有无。自昔成和议，于今二十秋。祇闻增市马，谁复问椎牛。月色临关迥，笳声入暮愁。君行看塞上，何处有貔貅。
送王孝甫大理阅视延绥·其一
作者：余继登
朝代：明

黄金装宝剑，白羽借兵符。知尔多边略，终能赞庙谟。榆关空筑塞，铁骑不捐躯。试问延州将，嫖姚今有无。
送王孝甫大理阅视延绥·其二
作者：余继登
朝代：明

自昔成和议，于今二十秋。祇闻增市马，谁复问椎牛。月色临关迥，笳声入暮愁。君行看塞上，何处有貔貅。
送萧以台使秦兼归省
作者：余继登
朝代：明

君家仲氏昔校文，蹑履曾凌华岳云。华山道士久云卧，月明彷佛挹清芬。君今持节秦中去，此去经行华岳路。白社原分大国茅，青骢遥度长安树。华下王生心相知，燕市曾为华岳期。携手应知能汗漫，振衣宁复畏嵚巇。玉女盆头香雾缈，仙人掌上祥烟绕。崒嵂谁誇众岳雄，顾瞻顿觉三秦小。羡君兄弟真壮游，洞天福地足夷犹。应有新诗纪胜迹，风雨夜夜山灵愁。金马嗟予久寂寞，关门虚负王生约。自怜斥鴳本卑栖，何以大鹏游寥廓。太华削成势独尊，诸峰罗列似儿孙。遥望乡关杳何在，汉江亲舍白云屯。十丈莲花如船藕，昔日灵根今在否。君携几片为亲寿，令亲寿比华山久。
送萧桃源
作者：余继登
朝代：明

君才宁一尉，飘泊此微官。为吏折腰苦，逢人强项难。谁怜辕下骏，真是棘中鸾。别后桃源路，春风走马看。黄河天上至，淮甸此浮沉。怒浪群峰小，惊涛大壑阴。此行聊荷锸，漫道解鸣琴。何日宣房曲，长歌嗣汉音。
送萧桃源·其一
作者：余继登
朝代：明

君才宁一尉，飘泊此微官。为吏折腰苦，逢人强项难。谁怜辕下骏，真是棘中鸾。别后桃源路，春风走马看。
送萧桃源·其二
作者：余继登
朝代：明

黄河天上至，淮甸此浮沉。怒浪群峰小，惊涛大壑阴。此行聊荷锸，漫道解鸣琴。何日宣房曲，长歌嗣汉音。
送许静峰备兵清源
作者：余继登
朝代：明

古人勖明德，今人惜离居。离居岂不惜，明德良足图。烈风吹征衣，送君城南隅。君行向清源，坐拥双熊车。清源何壮哉，交交名利途。帆樯下大河，车马纷长衢。厨传日丰盈，田野日荒芜。昔予疲行役，过此长太吁。对食不能餐，单车屏前驱。今岂异昔时，民或益以瘉。宪府自崇邃，安能顾田庐。谁为洒春霖，一使劳者苏。君负彩凤姿，况握竹虎符。行当念穷黎，宁复甘华腴。先哲有遗言，示我以良谟。诗人戒戎作，大易谨衣袽。君行慎勉旃，于以慰区区。
送邢小槐户部
作者：余继登
朝代：明

寒蝉吟落叶，凉秋忽已徂。鸿雁纷南飞，游子怀故庐。如何我故人，严装方戒涂。忆昔结殷勤，与子两相于。披心见情愫，慷慨意有馀。何以喻绸缪，譬彼双飞凫。天风起蘋末，同心而异趋。一凫厉羽翰，翱翔向天隅。一凫悲其群，翘首相鸣呼。岂无盈樽酒，迟子以须臾。对之不能饮，涕下沾我裾。会合知有时，柰此音徽疏。千里若比邻，斯言安得如。愿言加餐食，努力恢良图。上以报天子，下以慰离居。
送郑大夫晋明备兵川南
作者：余继登
朝代：明

岷峨西南一片石，巉岩久与人寰隔。洛泸潏泊万仞流，岚烟瘴雨纷相射。汉家丞相曾廓清，至今枭獍犹充斥。两川幕府称骄兵，一夫裂眦争脱帻。驱逐大将如婴儿，妖氛黯澹天无色。纵横漫说釜鱼游，跳梁尚惧荓蜂螫。灭寇虚言壮士规，借筹还仗书生力。大夫胸中富硕画，司马署中声甚籍。朝来受诏明光宫，慷慨夕出长安陌。春明门外罗祖席，大夫此行何赫奕。腰下雕弧月一弯，袖中宝剑霜三尺。马蹄踏遍栈云黄，岭？啼彻江天白。虎符应令魑魅愁，神羊坐使豺狼辟。吁嗟乎巴人夷女盈路侧，满眼疮痍尽苍赤。标柱休言汉将功，理绳且效龚生策。何时刀剑易犊牛，顿见干戈易麻麦。
送郑大夫晋明备兵川南
作者：余继登
朝代：明
体裁：古风

岷峨西南一片石，巉岩久与人寰隔。洛泸潏泊万仞流，岚烟瘴雨纷相射。汉家丞相曾廓清，至今枭獍犹充斥。两川幕府称骄兵，一夫裂眦争脱帻。驱逐大将如婴儿，妖氛黯澹天无色。纵横漫说釜鱼游，跳梁尚惧荓蜂螫。灭寇虚言壮士规，借筹还仗书生力。大夫胸中富硕画，司马署中声甚籍。朝来受诏明光宫，慷慨夕出长安陌。春明门外罗祖席，大夫此行何赫奕。腰下雕弧月一弯，袖中宝剑霜三尺。马蹄踏遍栈云黄，岭�啼彻江天白。虎符应令魑魅愁，神羊坐使豺狼辟。吁嗟乎巴人夷女盈路侧，满眼疮痍尽苍赤。标柱休言汉将功，理绳且效龚生策。何时刀剑易犊牛，顿见干戈易麻麦。
送高仪部谪中部令
作者：余继登
朝代：明

聊沽燕市酒，送子向延安。南省名逾重，西人胆欲寒。一鸣成斥马，百里暂栖鸾。但保丹心在，无嗟行路难。
送黄层城先生还蜀李座师婿也
作者：余继登
朝代：明

翩翩黄叔度，潇洒绝尘襟。自是风流况，兼之兰蕙心。标清疑片玉，价重愧双金。无柰别离急，相思锦水深。君年方弱冠，万里事游燕。去矣乘龙客，飘然跨凤旋。壮怀淩北冀，归兴落西川。别后如相忆，春风待着鞭。
送黄层城先生还蜀李座师婿也·其一
作者：余继登
朝代：明

翩翩黄叔度，潇洒绝尘襟。自是风流况，兼之兰蕙心。标清疑片玉，价重愧双金。无柰别离急，相思锦水深。
送黄层城先生还蜀李座师婿也·其二
作者：余继登
朝代：明

君年方弱冠，万里事游燕。去矣乘龙客，飘然跨凤旋。壮怀淩北冀，归兴落西川。别后如相忆，春风待着鞭。
逐妇行送陈从龙侍御
作者：余继登
朝代：明

莫逐妇，逐妇令妇悲。试问妇何悲，妾亦有所悲。不缘宝怅閒鸳枕，不愁艳质妒蛾眉。妾有一寸丹，日织五丈素。织作不辞劳，何事君不顾。君不顾兮妾无缘，妾无缘兮妾何言。当初拟与同生死，宁知弃掷今如此。妾岂愿学随风花，妾岂愿作覆盆水。随风花，逐水流，覆盆水，不再收。妾意与君相绸缪，何无何有为君求，君不悟兮妾心忧。出君门，沾妾臆，欲行不行长叹息。莫言去妇无颜色，倘君尚欲当窗织，应知去后能相忆。
遇斋毅庵文所小饮敝居遇斋能谈玄修赋赠
作者：余继登
朝代：明

天涯宦迹许谁亲，且喜开樽对故人。浮白尚馀年少兴，谈玄欲驻老来身。须知尘世生原幻，莫道丹经诀是真。今日与君聊尽醉，仙家几见有词臣。
邹南皋给事之金陵
作者：余继登
朝代：明

万里投荒后，孤忠自许时。君恩犹未报，直道竟谁移。谏草匡生疏，封章贾傅词。倘能存国是，敢惜此身危。牢落风尘里，艰危此一官。蓟门春色暮，白下法星寒。何意时名大，翻悲吾道难。逐臣双涕泪，不为别离弹。
邹南皋给事之金陵·其一
作者：余继登
朝代：明

万里投荒后，孤忠自许时。君恩犹未报，直道竟谁移。谏草匡生疏，封章贾傅词。倘能存国是，敢惜此身危。
邹南皋给事之金陵·其二
作者：余继登
朝代：明

牢落风尘里，艰危此一官。蓟门春色暮，白下法星寒。何意时名大，翻悲吾道难。逐臣双涕泪，不为别离弹。
重修乾清宫奉慈驾还御制题
作者：余继登
朝代：明

阊阖重新接紫微，九重天子奉慈闱。云连画栋开金殿，日射雕楹敞玉扉。仙鸟翩翻迎綵仗，炉烟缭绕上霞衣。遥知定省承欢处，寿曜弧南映晓辉。
长信宫
作者：余继登
朝代：明

可怜长信已春回，总是无人花亦开。莫道天街常寂寞，入帘犹喜燕飞来。
长门怨
作者：余继登
朝代：明

长门寂寂不胜春，忍听君恩处处新。亦有黄金堪买赋，羞将宠爱托词臣。
闻四槐丈至
作者：余继登
朝代：明

才凭尺素慰相思，忽报輶轩已在兹。握手乍看疑是梦，论心久语却成悲。君才岂合长林壑，此意聊将付酒卮。南北于今多战伐，即看明主问非螭。
闻蝉
作者：余继登
朝代：明

高槐遥借隔林青，树里鸣蝉乍可听。记得年年当此日，一般流响过閒庭。午夜枝头时饮露，斜阳叶底惯吟风。儿童最爱声清切，愁杀悲秋白发翁。
闻蝉·其一
作者：余继登
朝代：明

高槐遥借隔林青，树里鸣蝉乍可听。记得年年当此日，一般流响过閒庭。
闻蝉·其二
作者：余继登
朝代：明

午夜枝头时饮露，斜阳叶底惯吟风。儿童最爱声清切，愁杀悲秋白发翁。
闻警
作者：余继登
朝代：明

烽火传西夏，干戈又早秋。已闻百万尽，未解九重忧。战血腥原草，笳声咽戍楼。贾生馀涕泪，独向塞垣流。输挽千群至，年年说饷师。魂飞直北羽，心折海东麾。六郡良家子，三河侠少儿。匆匆烦召募，祈父亦何为。权总周连帅，爵悬汉彻侯。疮痍犹未复，征战几时休。已仗上方剑，须枭回纥头。王师今老矣，空抱杞人忧。天兵疲塞外，敌骑满秦中。已历夏秋月，能无尺寸功。前军谁破虏，大将只和戎。何日妖星落，捷书报汉宫。
闻警·其一
作者：余继登
朝代：明

烽火传西夏，干戈又早秋。已闻百万尽，未解九重忧。战血腥原草，笳声咽戍楼。贾生馀涕泪，独向塞垣流。
闻警·其三
作者：余继登
朝代：明

权总周连帅，爵悬汉彻侯。疮痍犹未复，征战几时休。已仗上方剑，须枭回纥头。王师今老矣，空抱杞人忧。
闻警·其二
作者：余继登
朝代：明

输挽千群至，年年说饷师。魂飞直北羽，心折海东麾。六郡良家子，三河侠少儿。匆匆烦召募，祈父亦何为。
闻警·其四
作者：余继登
朝代：明

天兵疲塞外，敌骑满秦中。已历夏秋月，能无尺寸功。前军谁破虏，大将只和戎。何日妖星落，捷书报汉宫。
陆敬承有台曰来爽暇日登之漫赋
作者：余继登
朝代：明

登君来爽台，直北见宫树。春条敷其华，韡韡团朝露。秋风撼霜柯，零落非其故。倏忽阴阳移，荣悴犹朝暮。人命良若斯，胡为苦驰骛。不如饮君酒，豁然抒情愫。志士爱修名，达人贵真趣。登君来爽台，东望平津宅。高门临交衢，轩车填广陌。大命忽以徂，寥落非畴昔。芳树摧为薪，空庭惟鸟迹。盛衰更何常，华豪竟奚益。不如饮君酒，长歌浮大白。世事难具陈，壮士腕空扼。登君来爽台，南望长安道。车马何纷纷，辇路无宿草。怀璧意自衒，弹铗食难饱。名利无终极，红颜郁枯稿。攘攘竞岁时，凄凄伤怀抱。不如饮君酒，与君共倾倒。一醉空百忧，当生以为宝。登君来爽台，西望西山岑。飞泉流阴壑，初日照阳林。岩栖者谁子，容与山之浔。蝉蜕遗世累，放志独高吟。我欲往从之，云溪阻且深。不如饮君酒，洗盏更复斟。古人有遗言，金门堪陆沉。
陆敬承有台曰来爽暇日登之漫赋·其一
作者：余继登
朝代：明

登君来爽台，直北见宫树。春条敷其华，韡韡团朝露。秋风撼霜柯，零落非其故。倏忽阴阳移，荣悴犹朝暮。人命良若斯，胡为苦驰骛。不如饮君酒，豁然抒情愫。志士爱修名，达人贵真趣。
陆敬承有台曰来爽暇日登之漫赋·其三
作者：余继登
朝代：明

登君来爽台，南望长安道。车马何纷纷，辇路无宿草。怀璧意自衒，弹铗食难饱。名利无终极，红颜郁枯稿。攘攘竞岁时，凄凄伤怀抱。不如饮君酒，与君共倾倒。一醉空百忧，当生以为宝。
陆敬承有台曰来爽暇日登之漫赋·其二
作者：余继登
朝代：明

登君来爽台，东望平津宅。高门临交衢，轩车填广陌。大命忽以徂，寥落非畴昔。芳树摧为薪，空庭惟鸟迹。盛衰更何常，华豪竟奚益。不如饮君酒，长歌浮大白。世事难具陈，壮士腕空扼。
陆敬承有台曰来爽暇日登之漫赋·其四
作者：余继登
朝代：明

登君来爽台，西望西山岑。飞泉流阴壑，初日照阳林。岩栖者谁子，容与山之浔。蝉蜕遗世累，放志独高吟。我欲往从之，云溪阻且深。不如饮君酒，洗盏更复斟。古人有遗言，金门堪陆沉。
陈南滨侍御奉母南还
作者：余继登
朝代：明

浮云西北驰，越鸟东南飞。壮士各有怀，何为常依依。况有白发亲，日夕望庭闱。陈情叩天阍，君恩许暂归。板舆亲扶将，满路生光辉。到日敞华堂，开燕及芳菲。春风发朱英，照君舞时衣。君良悦情意，其奈心知违。嗟我同门友，渐看云会稀。今复惜君别，何以效涓微。处士忌硗硗，愿君聊息机。珍重报国身，努力奉春晖。
陈肖平擢守大名且得长孙短言赠行兼以志喜
作者：余继登
朝代：明

邢台今辅郡，此去况专城。人望使君至，当如澶水清。何心萦紫绶，雅志在苍生。肯让循良传，独高汉吏名。为郡恩光重，充闾乐事繁。人方思杜母，君喜抱兰孙。五马原称骏，一毛亦是鹓。于公有德政，应大里中门。
陈肖平擢守大名且得长孙短言赠行兼以志喜·其一
作者：余继登
朝代：明

邢台今辅郡，此去况专城。人望使君至，当如澶水清。何心萦紫绶，雅志在苍生。肯让循良传，独高汉吏名。
陈肖平擢守大名且得长孙短言赠行兼以志喜·其二
作者：余继登
朝代：明

为郡恩光重，充闾乐事繁。人方思杜母，君喜抱兰孙。五马原称骏，一毛亦是鹓。于公有德政，应大里中门。
顾实甫宫赞予告南还
作者：余继登
朝代：明

五月下潞河，轻帆渡淮水。如何莼鲈思，不待秋风起。劝君一杯酒，聊以永今夕。明日见云停，天涯望行迹。折柳听啼莺，莺声坐来歇。酒罢惨无欢，孤舟向天末。君来何太迟，君归何太早。祇恐再见君，容易各衰老。相如惯消渴，常此乞閒身。好携金掌露，归醉玉山春。解骖日已暮，归舟夜半昏。舟中闻吴语，疑是到阊门。岂不欲留君，留君君不住。翻羡樯上乌，日得逐君去。君真无挂碍，我自愧尘俗。誓将结芒鞋，从君踏盘谷。
题李纳言萱庭日永卷
作者：余继登
朝代：明

沧洲缥缈接青冥，中有仙家萱为庭。庭前一夜春风起，春日曈昽照阶戺。森森萱叶何青葱，袅袅萱花吐金紫。共道此花应有神，托根日与松芝邻。松柯如石芝如菌，芝为颜色松为身。可比昆崙老桃树，一度花开三千春。
题柏溪沈翁画竹大宗伯龙江公尊人也
作者：余继登
朝代：明

袅袅淇园竹，青青岁寒后。世上繁花岂不妍，此君真与柏为友。柏溪老翁标格奇，爱竹爱柏仍爱溪。溪边柏下一壶酒，醉墨写出琅玕枝。琅玕枝，墨花落，一竿两竿势如削。潇洒团栾何太工，神品不与凡竹同。风雨一夜化龙去，随翁直上蓬莱峰。长留数茎化不得，至今日日生清风。清宵明月当轩堕，寒影逼人侵四座。凉飔飒飒入帘间，隐几静听声珊珊。渭川千亩转觉俗，只此数竿看亦足。怪来宗伯彻骨清，朝回对之豁心目。尚书省近太微垣，天边雨露滋灵根。迩来生意泼泼发，春深或恐长龙孙。
题江长信雾灵山图
作者：余继登
朝代：明

玄武之精化为石，堕地幻作雾灵山。去地不知几千仞，巉岩砐砢绝人寰。中有广硎之水黑峪之关，天为蓟门设屏蔽，不令边人饮马于其间。谁哉当关，胡乃失守藁，厌人血溪量人首。妖氛惨淡塞垣墟，敌骑凭陵壮士走。一战深惭正正旗，三捷敢欺明明后。西台御史李汝培，铁面皂囊何雄哉。封书暮入明光殿，战地朝看骢马来。江君故是埋轮者，乘骢直抵关山下。空壁萧条馀釜鬵，藏尸纵横遍原野。怒气勃勃起神羊，寒威凛凛入弹章。至今六月山头雪，犹是当年简上霜。于戏江君谁貌汝，豸冠绣服猛如虎。只今东有倭西有虏，潢池处处鸣桴鼓。愿君揽辔一澄清，扫尽欃枪报明主。
题沈节妇卷侍御钦华大母也
作者：余继登
朝代：明

矗矗山上石，青青石上松。托根既以异，贞干凌苍穹。不随春色荣，肯随秋风靡。春去秋来自岁年，年年劲节常如此。吁嗟乎，沈母之操无乃是。结发事良人，夙夜奉姑嫜。灿灿红罗襦，上结双鸳鸯。殷勤不惜理蘋藻，此生自分能偕老。人事从来错迕多，连理摧残何太蚤。上有垂白亲，下有呱呱子。嗟哉夫子心，九原应不死。夫君死兮何敢生，夫心不死何敢死。朝供菽水暮和丸，一旦红颜为君毁。有儿作赋能凌云，自言持此报夫君。平原未竟生前志，长吉忽修地下文。独抚遗孙心最苦，指点遗经泪如雨。凉月娟娟照素帏，严霜片片栖寒杼。黄鹄歌成倍惨然，夜夜愁闻绿树鹃。幽谷倏回白日照，玺书赢得君王怜。六十年前相永诀，记得托孤言更切。儿今有子已高骞，鹄立中朝称俊杰。豸服归来称寿觞，北堂大母年方耋。赭然颜上丹，犹是盈盈双眼血。皭然心上冰，飞作萧萧双鬓雪。三春桃李竞妍华，后彫惟有贞松节。吁嗟乎，石可泐，松可折，沈母之名不可灭。
题费国聘市隐园
作者：余继登
朝代：明

避宠辞燕市，为园在汉阴。剪茅旋结屋，种竹已成林。泉石生幽兴，琴樽惬隐心。风尘吾愧汝，空自说知音。大隐在城市，清幽独羡君。凿池堪受月，架栋欲栖云。冠挂神羊影，身藏雾豹文。偶谙心所好，不是为离群。幽意谁能识，閒门且自扃。荒凉仲蔚圃，寂寞子云亭。以尔心能远，因之地亦灵。骚人时问字，太史漫占星。十年丼澹泊，三亩隔欢呶。宦拙难招隐，文成半解嘲。才名高汉署，心事足衡茅。前代称禽向，怜予独系匏。
题费国聘市隐园·其一
作者：余继登
朝代：明

避宠辞燕市，为园在汉阴。剪茅旋结屋，种竹已成林。泉石生幽兴，琴樽惬隐心。风尘吾愧汝，空自说知音。
题费国聘市隐园·其三
作者：余继登
朝代：明

幽意谁能识，閒门且自扃。荒凉仲蔚圃，寂寞子云亭。以尔心能远，因之地亦灵。骚人时问字，太史漫占星。
题费国聘市隐园·其二
作者：余继登
朝代：明

大隐在城市，清幽独羡君。凿池堪受月，架栋欲栖云。冠挂神羊影，身藏雾豹文。偶谙心所好，不是为离群。
题费国聘市隐园·其四
作者：余继登
朝代：明

十年丼澹泊，三亩隔欢呶。宦拙难招隐，文成半解嘲。才名高汉署，心事足衡茅。前代称禽向，怜予独系匏。
饮张质卿太仆宅和质卿韵
作者：余继登
朝代：明

七载君高卧，频年我梦思。云霄今再合，樽酒得相随。故态醉仍见，深情恒不疑。传来白雪调，非是四愁诗。百年能几别，一别动经时。此会真当醉，那能常若兹。兴缘诸子发，衰自二毛知。惭愧赓高唱，君言尽色丝。
饮张质卿太仆宅和质卿韵·其一
作者：余继登
朝代：明

七载君高卧，频年我梦思。云霄今再合，樽酒得相随。故态醉仍见，深情恒不疑。传来白雪调，非是四愁诗。
饮张质卿太仆宅和质卿韵·其二
作者：余继登
朝代：明

百年能几别，一别动经时。此会真当醉，那能常若兹。兴缘诸子发，衰自二毛知。惭愧赓高唱，君言尽色丝。
魏懋忠开府晋中
作者：余继登
朝代：明

当年直谏几人存，此日偏承明主恩。开府北来熊作轼，大藩西去雁为门。青萍晓拂霜全落，赤羽朝飞檄正繁。千里塞垣归保障，一身多病更休论。
魏见泉中丞寄诗见怀书此奉答
作者：余继登
朝代：明

怀人西望隔天涯，喜得缄书慰所思。纸上韬钤方叔略，扇头珠玉惠连诗。羡君指画消烽燧，顾我蹉跎感岁时。心事惭为知己道，年来双鬓欲成丝。
游南华寺
作者：余若麒
朝代：明

诸峰攒合翠如环，一带晴溪落远湾。见说传衣推白足，偶然持钵访青山。悟从无树非台里，道在林光水气间。夜月晓钟曾对语，个中赢得片时閒。
春梦轩
作者：余诠
朝代：明
体裁：古风

池青草色暖，蝶晓花枝满。花满复花飞，春归蝶亦归。蝶归春杳杳，春梦何时晓。推枕看东风，几人春梦中。
送张德常之松江判官
作者：余诠
朝代：明
体裁：七言律诗

万汇涵濡雨露中，百年文物倏飘蓬。鲈鱼独擅吴中美，骥足宁如冀北空。肝胆几时酬楚国，里闾从此变王风。吴淞江水秋无底，好与使君襟抱同。
分咏华山送张伯仁之峡
作者：余谥
朝代：明

太岳峥嵘仰万山，怜君此去重跻攀。烟霞长绕三峰外，日月平临一掌间。沙塞北来连汉畤，河流东去带秦关。洞中若有希夷在，为我殷勤问大还。
大圣乐
作者：余谥
朝代：明

圣皇御极开太平，两阶乐奏中和声。拊然击石诞文明，玉戚朱干昭武成。九歌九德咸休徵，百兽率舞殷神灵。盛时制作需股肱，后夔伫侍钧天庭。
赋得金羁络骏马送周司务出使还京
作者：余谥
朝代：明

君王旧赐五花骢，金络银鞍气象雄。雾鬣飞扬开大道，霜蹄腾踏起长风。九霄红日天颜近，万里青云辇路通。四牧歌阑恩赐后，玉珂明月下南宫。
送袁从事
作者：余谥
朝代：明

西风送客大江边，兴尽离杯沸管弦。许国共怀萧相业，乘时独羡祖生鞭。三秋驿路青山外，万国关河白雁前。此去功名须努力，高堂华发待流年。
望飞来寺
作者：余镗
朝代：明

此寺既飞来，还须飞去否。山水一以佳，福地自悠久。无住无无住，空王默点首。
九月廿一日偕范孟学李德与访徐良夫耕渔轩是夕乘月过溪寺登拥翠方丈分韵得下字
作者：余震
朝代：明
体裁：古风

商猋发清秋，孤月耿深夜。玄赏悟真情，况兹幽林下。萧萧残叶飘，浏浏飞湍泻。惊鹊鸣高枝，流萤绕空榭。芳弦既已歇，佳咏岂云罢。复与道人期，逍遥宿精舍。
月下闻琴别邵先生包秀才
作者：余震
朝代：明
体裁：古风

孤光澹灯室，微烟绕香几。谁弹膝上琴，夜半离声起。瑟瑟度凉风，泠泠写秋水。流音松竹外，却忆空山里。
一剪梅
作者：佚名
朝代：明
体裁：曲

外上：隐几萧条戴鹖冠。梦断长安。喜醉云安。生上：南楼秋思不胜寒。月渐团圞。人未团圞。
一剪梅
作者：佚名
朝代：明
体裁：曲

旦：才郎将玩上林春。絮舞空庭。花谢閒庭。贴：连枝花底促分襟。触景关情。睹物伤情。
一剪梅
作者：佚名
朝代：明
体裁：曲

父蒙宣召赴京畿。定省亲闱。诉与因依。
一剪梅
作者：佚名
朝代：明
体裁：曲

生：桃香浪暖正春晴。雷动龙门。鱼跃龙门。小生：扶摇万里奋鶤鹏。直上云程。同步云程。
一剪梅
作者：佚名
朝代：明
体裁：曲

老旦小旦上：夫去边庭今久矣。望断音书。旦夕忧疑。
一封书
作者：佚名
朝代：明
体裁：曲

今书与宪云。我到京师无战征。朝廷命取恁。要封官当拜领。暂把三军屯扎住。莫负皇朝宠锡荣。见佳音。便登程。努力加鞭莫暂停。
一封书
作者：佚名
朝代：明
体裁：曲

儿不孝万千。离亲闱临帝辇。三献策中状元。赐宫袍彩色鲜。蒙驸马慇勤偕伉俪。送出宫人与儿结百年好姻缘。元是旧霞笺不日还家谢罪愆。
一封书
作者：佚名
朝代：明
体裁：曲

合：同心奏远谟。为朝廷憸壬多。君心恐未孚。望神明默祐扶。稂莠芟除嘉谷长。鸱鹘歼夷凤鸟和。息风波。固皇图。愿见康衢击壤歌。
一封书
作者：佚名
朝代：明
体裁：曲

尊公子幼年美质。须当在简编。今月里忽然恋张姬。结誓缘。自此放心无束检。异日难图昼锦旋。寄书笺。达忠言。草草陈情馀不宣。
一封书
作者：佚名
朝代：明
体裁：曲

小生：当日出视巡。听颠连来告民。封章达帝京。幸天诛得早临。开国承家难两尽。回首空劳望白云合前占。
一封书
作者：佚名
朝代：明
体裁：曲

生写介：京师忆旧游。遇相知信义周谁想别后两年。京中有此大变。。元臣陷死囚。痛全家复远流。佐命忠勋应可惜。莫逆深交更转求。到全州。望容优。存没沾恩感不休。
一封书
作者：佚名
朝代：明
体裁：曲

生：边回见圣明。为朝端驱佞臣。蒙恩赐转升。议参谋愧此身。负米常怀终养恨。聊乞铭旌葬槁砧。合：念私恩。重天亲。学做兼全忠孝人。
一封书
作者：佚名
朝代：明
体裁：曲

留心在简编。镇朝昏博雅偏听得官人也好看书。。相投臭味间自比。赠藏书缣帙全我小姐还说。。邺侯架上书常满。班嗣何曾吝借桓若是旅中有些欠缺。小姐自当周旋。合：这。辟疆园任盘桓。狐偃何妨屡受餐。
一封书
作者：佚名
朝代：明
体裁：曲

金兀朮。上达丞相秦公台座前。当初放你还。莫忘前设誓言。今有岳家军父子。扰乱边庭不得安。仗尊前将他取回还。草草不恭书拜宣。
一封书
作者：佚名
朝代：明
体裁：曲

风尘误少年。苦鹏程滞远骞。老旦：可有尊人在堂么。生悲介：椿萱馆早捐。老旦：可曾有亲事么。生：念红丝尚未牵。居停徼倖逢青眼。起病邀灵七发篇。
一撮棹
作者：佚名
朝代：明
体裁：曲

军机事。难迟缓。速登程。老旦：君今去。使奴家泪盈盈。小生小外：辕门外。人马骤。鼓声频。众：二圣鸾舆返。三军唱凯歌声。唯只愿罢干戈早休兵。
一枝花
作者：佚名
朝代：明
体裁：曲

小外扮推官杂扮二吏奉文书首级上小外：猛虎渡河深避。鳄鱼驯性无虞。江右喜逢清白吏。直把妖氛尽扫除。合黎民颂允釐。
一枝花
作者：佚名
朝代：明
体裁：曲

小生率众上：天道好还如寄。人心公论难违。蝉遇螳螂方捕取。又见黄鹂宿柳枝。合英雄总是愚。
一江风
作者：佚名
朝代：明
体裁：曲

副净扮朱妻随占上占：到村乡。悽惨情千状。渺渺魂飘荡。苦穷途历尽了风霜。瘦损了花模样。一日几回肠。一日几回肠。如禁万刃芒。别离愁都撮在眉尖上。
一江风
作者：佚名
朝代：明
体裁：曲

受波查不为风流话只是。义气难禁架。奴家魏轻烟。为谈郎走了。要在奴家身上缉获。背介：我怎忍去缉拿他。只是终日比较不过。思量个脱身之计。假意说他躲在南郊外林子里。净：娘子。我们如今往南郊外去么。贴：要去就去。行介：谩咨嗟。大索争差到。着处将奴押。背介：纵然见了他。纵然见了他。忍将去路遮转介：谩说道。祸延邻木多惊讶。
一江风
作者：佚名
朝代：明
体裁：曲

叹孤身。踪迹无凭准。似柳絮随风趁奴家丁香。被贼擒至中途。以言诱脱。争奈故园无主。旧路难投。我只得削发为尼呵。。剪香云。托钵空门。目断淮宁郡。小旦：远远望见比丘僧到来。且自走去罢丑：前边有个道姑来了。。他是蟠桃会里人。蟠桃会里人。小旦：是位尼僧丑：那道姑到像我家新姨模样。。风流似小君。怕仲尼阳货难厮认。
一江风
作者：佚名
朝代：明
体裁：曲

叹才郎。苦志学文章。似茧丝同样读书的须要积学。就如蚕绩的须要预备。。趁今时收拾化工春。预作经纶酿看他。绣口锦为肠。绣口锦为肠。终成补衮裳古人尝有以此教子者。。羡断机教子功无量。
一江风
作者：佚名
朝代：明
体裁：曲

携筐行介：谩携筐。缓步苍苔壤。泥软鞋痕嵌怎么有许多狂蜂浪蝶。。逐游蜂抖住小桑条。扯得云鬟乱。采介：绿叶应青衫。绿叶应青衫。纤纤素手忙这是甚么鸟鸣。。听仓庚两两声嘹喨。
一江风
作者：佚名
朝代：明
体裁：曲

旦：对苍天谩诉心头怨。恨落风尘贱。宝炉烟飞上青云。直透灵霄殿。望嫦娥鉴此言。望嫦娥鉴此言。愿相逢美少年。把红丝早系金莲畔。
一江风
作者：佚名
朝代：明
体裁：曲

贴：枉熬煎。忒不通权变。须及早谐缱绻。贵王孙万唤千呼。未许睹如花面。奈双丸易转迁。双丸易转迁。暗里朱颜换。那堪老大人轻贱。
一江风
作者：佚名
朝代：明
体裁：曲

郁嶙峋。石磴苍苔衬。见地簇银丁嫩。步殷勤。罗袜生尘。两瓣鞋儿褪。匆匆到野村。匆匆到野村。何须频问津。料相逢剩有渔郎信。
三仙桥
作者：佚名
朝代：明
体裁：曲

羞把菱花照遍。霎时间。须髯换桃腮杏脸那里是。本来的面目。暂且将眉黛染。暂且将那膏沐傅。脂粉研。挽着个高髻翩［⿰扁迁］。绿鬓掠。朱唇点还怕。改不尽那莽男儿的形容伟然。梳妆已了。不免把衣裳换了。换衣介：蓦地里卸儒衫。拖着罗裙软款。待我学走几步看。作走介：权学步效邯郸。到此祇令人增长叹。
三台令
作者：佚名
朝代：明
体裁：曲

外上：孩儿一去无音信。空使人心怀耿耿。老旦：教人青眼悬悬望。梦魂常忆儿身。
三台令
作者：佚名
朝代：明
体裁：曲

幼年努力功名。万丈龙门已登。大理掌刑名。秉公正四海人钦。
三学士
作者：佚名
朝代：明
体裁：曲

丑：非是多言及弄唇。且当场说个元因。则索要画开鼎足三分势。不许独占巫山一片云合前旦。
三学士
作者：佚名
朝代：明
体裁：曲

亲总皇师辞帝里。旌旗动鬼泣神啼。破胡必用龙韬策。积甲应将熊耳齐。合：看取单于来系颈。将功烈铁柱题。
三学士
作者：佚名
朝代：明
体裁：曲

堪怜祝发因强暴。至今馀恨滔滔。小生：我只道你失身于人了。丑：我本是桑间少妇能存操。总有黄金不易挑。小生：你也在泰山来么。丑：走破芒蹊寻旧主。比枫林叶乱飘。
三学士
作者：佚名
朝代：明
体裁：曲

外：你击楫中流志莫移。恢土宇复整华夷曾先生。你须要。阏氏血溅中原马。可汗头枭太白旗合前。
三学士
作者：佚名
朝代：明
体裁：曲

外：暂解金龟挂铁衣。展胸臆万甲光辉。北门锁钥莱公在。西夏威名范老齐合前。
三学士
作者：佚名
朝代：明
体裁：曲

小旦：瞻仰慈帏勤拜恳。念奴家年幼孤贫。星星未脱蓬茅性。恰恰多惭蒲柳身。合：鸟托上林栖既稳。喜孜孜春日温。
三学士
作者：佚名
朝代：明
体裁：曲

小生末：公主金闺质自超。重文章慨赐英豪。一场好事收姻牍。五百名中姓字标。生：二公。小弟呵。合：念父母劬劳。年又老。辞金阙返故郊。
三学士
作者：佚名
朝代：明
体裁：曲

小生末：把酒慇勤送故交。不堪回首心摇。明朝又是孤舟别。今日清樽在渭桥。合：车马萧萧。临古道。愁绝处泪暗抛。
三学士
作者：佚名
朝代：明
体裁：曲

旦：半世孤单眉黛损。叹庭除兰桂萧森。愿伊早获传宗信。慰我先悬教子心合前。
三学士
作者：佚名
朝代：明
体裁：曲

末悲介：我白面书生蒙荐举。当国难何以家为老大人。我只。怕过河忽听金牌召。分阃空扬织字旗。合前：但愿中朝无远制。文和武免猜疑。
三学士
作者：佚名
朝代：明
体裁：曲

玉漏沈沈夜色阑作窥介：呀。。新人尚未安眠。待我进去。劝他们睡了罢。作进向生介：小姐。这时候怎么还不睡向旦介：相公。你。悠悠共对灯前语笑介：怎不思。款款同交枕上欢相公。他便害羞。你该去替他解了衣服。强他去睡才是。怎么手也不动。只管陪他坐。坐到几时呢。他。宝袜防身牢自绾。须强把罗带宽。
三学士
作者：佚名
朝代：明
体裁：曲

病体淹淹带懒宽。伊休乱语胡言。丑笑向生介：小姐。这个是免不得的。旦背介：我正没法。如今将计就计也只推有病便了转介：小姐。我。今宵疾惫思高枕也只为。当日干戈始息肩生：这等。侍儿。你送相公到书房里去睡罢。对相公说。。莫怪稽迟莺与燕。自有日合图欢。
三学士
作者：佚名
朝代：明
体裁：曲

贴旦：嘱付吾甥当守谨。丑：杨大娘。你好差矣。若是教他手紧。我这宅子里群小怎能过活贴旦：不是说手紧。。谨留心侍奉晨昏夫人。。俯求福庇苍头女。胜是恩怜白发人合前。
三换头
作者：佚名
朝代：明
体裁：曲

中心怖摇。是谁嘲笑。低回觑也。丑：新姨来瞧。像得紧。小生：听声声唤瞧且住。待我看是何人。呀。是个道姑和着尼姑嘲笑卑人。。端详容貌。却原来两个半老佳人。羽衣缁帽。叫左右进来。与我廊下唤那两个出家人来问他。众：两位师父。我老爷唤你丑诨介小生：好奇怪。。那一种风流态。当年杨柳条。我道是谁。元来是我的娘。小旦丑：果然是公子。合：会合须臾。两下相看泪更抛。
三换头
作者：佚名
朝代：明
体裁：曲

外：犯颜纠谬。养成平素。心盟尽吐。想天教吾辇。歼除豺虎。这词章真泣诉进本虽由于我。听言则在于君。。愿重瞳明彰罪罟。末：张兄之犯颜。即唐太宗之张玄素也。外：抗旨追玄素。当为烈丈夫合前。
三换头
作者：佚名
朝代：明
体裁：曲

小生：忠怀写诉。喜得辞情俱可。为勋臣元宰。陷奸雄佞徒。况生贼子。坏朝纲成病蛊我若不除那贼臣呵。。梦魂中难消怨魔。外：吴兄之直谏。何异吴竞之春秋。小生：直笔思吴竞。诛奸作范模。合：为国捐生。未卜君王意若何。
三换头
作者：佚名
朝代：明
体裁：曲

末：人生祸福。皆由前数。况君恩感激。肯私心自诬。群狐期扫灭。孤臣甘锧斧今我三人之心。惟天可表。。遇同心忠言幸符。小生：董兄如此忠鲠。也不愧董宣之强项了。末：立志希强项。何愁贵戚多合前末。
三段子
作者：佚名
朝代：明
体裁：曲

众父老：黎庶痛酸。望旌旗度日似年。鸾舆未返。望穷荒哀号怎攀。将军此去何日返。金酋到此皆涂炭。父老随迁。只得往南。
三段子
作者：佚名
朝代：明
体裁：曲

低回自忖。愧寒微难充下陈。生作觑介：胡卢自哂。喜端详堪居次宾。丑：新姨忒杀多谦逊。背唱：老儿学得虚帮衬。抛撇奴家。端的是狠。
三段子
作者：佚名
朝代：明
体裁：曲

旦：相公。你此心何壮。矻睁睁铜肝铁肠我。这苦怎当。哭哀哀儿啼女伤生：夫人。你。譬如杞梁战死沙场上。其妻哀泣长城断却不道。千载贤愚总堆黄壤。
三段子
作者：佚名
朝代：明
体裁：曲

生：心惊耳闻。念卑人何求小星。旦：情真意肯。劝良人宜从此姻外净：老爷。你。虽是月中老兔怜秋孕。不若枝头结子当春信。孝道为先。请乞笑允。
三段鲍老催
作者：佚名
朝代：明
体裁：曲

合：元勋大贤。仰休风未瞻范颜。王臣尽蹇。遇谗邪疑生陛帘。皋陶明典原非犯。萧何相业翻成陷。痛关河杳。丘陇颓。桑田变。天涯和鹤空悲咽。长安古道芳草芊。游人泪滴流红茜。
三段鲍老催
作者：佚名
朝代：明
体裁：曲

合：椒山公。你名高泰山。挹天潢曾濯肺肝老宜人。你。心如冰鉴励坚贞。叔姬并贤。群奸队里孤忠显。黄沙泉下清风现。听子规啼。流水泣。高山怨。同心未遂镌功愿。长安古道芳草芉。游人泪滴流红茜。
上林春
作者：佚名
朝代：明
体裁：曲

小外上：思绕风云。光依日月。经筵罢仙班方彻。公门桃李芬芳。总是同心豪杰。
上林春
作者：佚名
朝代：明
体裁：曲

生女妆丑扮侍女随上生：婚赐朝廷谁不羡。祗是我神魂惊闪丑：小姐。。试看堂上催妆。好把香奁检点。
上林春
作者：佚名
朝代：明
体裁：曲

疑踪管析在今朝。特向书斋倾倒。
下山虎
作者：佚名
朝代：明
体裁：曲

付净：大人听告。严府官豪。一自归江右。势恶似鸮。纵使护卫家丁远方为盗。白占田园无控告。奸淫事知多少。闾巷呻吟儿女号。小生怒介：听说教人怒。情难恕饶。须奏金銮剿尔巢。
下山虎
作者：佚名
朝代：明
体裁：曲

生旦：追思底事。万绪千端。举目家何在。教人怎不痛酸。久猜做月落梁空。瓶沈水寒。谁信相逢在此间。虽惜归来晚。喜汝成名早拜官。小生：爹爹母亲。向来康健否。生旦：几度流年换。身康体安。只是懒把茱萸仔细看。
下山虎
作者：佚名
朝代：明
体裁：曲

药饵不效。病已沈痾。早知道成灾祸。将错就错。人命关天。莫言小可。痛忆东窗下事如水逐波。点点还来入旧窠。休誇奖。莫强呵。想我夫妻灾来怎躲。
不是路
作者：佚名
朝代：明
体裁：曲

一别迢迢你。何故不戴峨冠衣布袍。生：容相告。胸中愁思似蚕缫。许兄。贱累也在门上。外：夫人快出去迎接。贴旦：喜迎邀。疾趋门外瞻花貌。旦：幸入堂中识凤标生：兄嫂请上。愚夫妇有一拜。。惭不肖。三生石上今重到。外贴旦：福星临照。福星临照。
不是路
作者：佚名
朝代：明
体裁：曲

丑上：归到云间。扣首阶前贺喜颜老爷奶奶。司书磕头贺喜。大相公中了状元。蒙圣恩准赐驰驿回家省亲。不日就到了。。来投献。泥金好把喜音传。外：心欢忭。幸得家童送锦笺。酬心愿。古来积德门楣显。试将书看。试将书看拆书看介。
不是路
作者：佚名
朝代：明
体裁：曲

杂上：水宿风叨。跋涉程途。今喜到鄂州道。岳侯甲第接青霄。小生小外：是谁曹。有甚事前来须说分晓。杂：手札亲赍不惮劳。须知道将军严命休违拗。起程须早。起程须早。
不是路
作者：佚名
朝代：明
体裁：曲

纵步前趋。急报恩东烽火虞。生：兵何所。外：陈州打破半遭屠。生众作慌介：再咨诹。谁能倡乱为强虏。外：佛会妖人是棒胡。轰天怒。声声杀入乌公府。早些防护。早些防护生旦小生丑。
不是路
作者：佚名
朝代：明
体裁：曲

骇绝重苏。有甚冤愆要劫我居。外：传来语。欲寻王氏美蟾蜍。生：祸须臾夫人。你。速将珍玩都收取。共尔逃生入奥区。院子。你就去报知新姨。教他快些逃避。内喊杀介合：休迟误。奔雷走电慌无措。有家难顾。有家难顾并下净带末领卒上。
不是路
作者：佚名
朝代：明
体裁：曲

鼓吹喧阗。绛蜡纱笼光烛天。人争羡。婚姻御赐人生罕。似神仙。两两天风吹下凡。阆苑蓬莱何足羡。众：禀老爷到门了。小生生上迎介净喝介小生生：迎鸾幰。门阑喜气多璀灿。生背介：私心惊战。旦背介私心惊战净照常喝生旦拜介共送酒介末小生。
东瓯令
作者：佚名
朝代：明
体裁：曲

丑：老爷听禀。真国色。果倾城。堪羡红楼张丽容。千娇百媚都齐整。绰约难相并。吟诗作赋更鸣琴。歌舞著芳名。
东瓯令
作者：佚名
朝代：明
体裁：曲

小生：承钧旨亲视阅。小外：那时却怎么小生：小的到教场中。只见人马重围。鎗刀密布。被我撞将进去。。万刃丛中穿破穴。小外：曾见夏老爷么小生：小的见夏爷呵。。赤身绑缚鬓蓬松。领后旌旗插。小外：还见甚么人小生：见两旁立着刽子呵。。虎狼开吻同蛇蠍胆落心惊裂。
东瓯令
作者：佚名
朝代：明
体裁：曲

畏奸雄言路绝。末：可有人惜他么小生：小的只见监斩官与众人呵。面面相看声痛咽。末：那夏老爷却是怎么小生：那夏老爷呵。。低头惟愿早归泉。泪滴湘江竭。末：那时怎么结果了小生：那时只见一骑飞马前来。小的将谓是留人。却说时辰已到。监斩官不得久留。霎时间只听得。喧声震动刀飞雪。断却常山舌。
东瓯令
作者：佚名
朝代：明
体裁：曲

看他眉儿秀。额儿峣。鹄峙鸾停一俊髦。小生作走介丑张介：堂堂六尺年还少。举止真同调。小旦：只是公子还觉短瘦些。丑：两三年不见旧丰标。肥瘦也难描。
中滚
作者：佚名
朝代：明
体裁：曲

贼嵩享厚禄挂朱紫。出入承明地。惟肆苞苴。失人心。坏风俗。变成规。妄捏长孙效忠。从事江西。许冒军功。世袭锦衣。
中秋玩月
作者：佚名
朝代：明

团团离海角，渐渐入云衢。
此夜一轮满，清光何处无！
中衮第五
作者：佚名
朝代：明
体裁：曲

小生：臣父名泽。任宣抚久已归田里。谁意棒胡寇陈州。焚屋宇。劫家资。骨肉分离。生不归。死不知。琐琐臣躯。遭逢孑遗。
临江仙
作者：佚名
朝代：明
体裁：曲

一旦英雄都逝矣。今朝反受灾殃。
临江仙
作者：佚名
朝代：明
体裁：曲

主仆从来悲撇漾。相逢帝里彷徉。见抱哭介：当年两地苦参商。一朝相聚首。悲喜两非常。
临江仙
作者：佚名
朝代：明
体裁：曲

久别尘凡游阆苑。今喜得到报冤殿。
临江仙
作者：佚名
朝代：明
体裁：曲

外上：一曲南薰忘世味。翩嫌岁月迁移。山庄洁静半仇池。故人天外远。何事不传书。
临江仙
作者：佚名
朝代：明
体裁：曲

小旦上：春眠不觉东方晓。画眉人来返天朝。
临江仙
作者：佚名
朝代：明
体裁：曲

旦上：閒阶和煦花如拥。柔风帘幕摇红。辘轳声转粉墙东。宝猊烟未冷。山枕梦成空。
临江仙
作者：佚名
朝代：明
体裁：曲

末上：尘世纷纷何日了。那堪岁月匆匆。番云覆雨本无踪。人生如一梦。方晓到头空。
临江仙
作者：佚名
朝代：明
体裁：曲

生上：金门射策文星拱。洋洋意气如虹。他邦同契庆登庸。一朝云雾起。两处并飞鸿。
临江仙
作者：佚名
朝代：明
体裁：曲

生上：银盏灯花报喜。灵鹊噪绕檐头。
临江仙
作者：佚名
朝代：明
体裁：曲

生：长啸投閒心已矣。功名还羡鸱夷。苍天留意赐麟儿。庚星曾入梦。甲子始成仪。
临江仙
作者：佚名
朝代：明
体裁：曲

老旦：孩儿夫婿在京畿。何事鱼雁全稀。小旦：望穷云树路参差。精神长恍惚。心事乱如丝。
临江仙
作者：佚名
朝代：明
体裁：曲

贴上：柳妥长条空浩漾。何时堪赠仙郎里面有人么。生女妆旦冠带老旦上：两。人踪迹岂寻常。一朝明辨析。相对觉周章。
临江梅
作者：佚名
朝代：明
体裁：曲

旦同老旦上旦：青镜年华惊暗换。愁多减却朱颜。老旦：影形相吊琐窗前。合：风景堪怜。遭遇堪怜。
么篇
作者：佚名
朝代：明
体裁：曲

祇见那张兵部老成强鲠。执牙笏面诉衷情。吴黄门钦依了那新王命。抖擞了旧精神。一定要重把纲常整。又觑着小后生祇见那官儿年纪不上二十四五罢了。。却不曾闻姓名。人道是仲舒孙。他逞少年洛阳心性。至诚痛哭王庭。长叹息。涕交零。恰便是汉朱云把槛儿攀损俺想起来。杨椒山之后。却还有这三个臣子。。这三个摅丹诚。都学尽瘁报君。头一个是老魏徵不怕渎了君王听。第二个铁睁睁打破了坚城。第三个恨不得舞吴钩扫荡了奸党盘根。
乔八分
作者：佚名
朝代：明
体裁：曲

丑领众上：腰悬金印气英豪。耀日旌旗间宝刀。长驱水陆驾波涛。先声后实。直捣向倭巢。
二犯傍妆台
作者：佚名
朝代：明
体裁：曲

丑：卑职久淹留。猥蒙提挈。得与庙堂谋。副净：这大单儿还是兄见惠的。丑：愧微礼休挂口。赖亲德重如丘。四美二难真际会。九棘三槐尽我俦合前。
二犯傍妆台
作者：佚名
朝代：明
体裁：曲

净：愚弟荷相周。职居风宪。权压众公侯。这洪泽叨庇久。副净：承兄见惠白玉杯。尚未有报。净：仪菲薄愿难酬我。三窟成谋无限乐。九尾藏机不复忧合前副净。
二犯傍妆台
作者：佚名
朝代：明
体裁：曲

宾主意绸缪。展开怀抱。同赏万花楼赵兄。我与你。风云会人罕有鄢兄。我与你。鱼水遇永相投我。不效象贤匡太戊。且向欢娱学蔡攸。合：喜逢仇灭。还荷宠优。玉杯谩酌紫霞流。
二犯傍妆台
作者：佚名
朝代：明
体裁：曲

小生：名利线牵人。此行勉强。岂思朱紫佐朝廷。诗书债须当还尽。情脉脉泪纷纷我。客邸怕添魂梦绕你。镜里休嗟形影分。合：孤帏寂寞。花钿自矜。巫山休得梦朝云。
二犯傍妆台
作者：佚名
朝代：明
体裁：曲

旦：行色向神京。垂杨影里。马嘶落日两三声。惹得我心添悽惨。悲介：愁似织泪如倾我。半幅鸳衾悲乍冷你。一举鳌头愿早膺。合：江山跋涉。宾鸿远征。那堪踪迹等浮萍。
二犯傍妆台
作者：佚名
朝代：明
体裁：曲

生：自昔蕴经纶。忧民念国。此行端不为微名。大丈夫非无别恨。言及处泪难禁我。京国有花须纵眼你。筐筥无桑要矢心。合：孤帏寂寞。花钿自矜。巫山休得梦朝云。
二犯傍妆台
作者：佚名
朝代：明
体裁：曲

谩欷歔。教人蚤莫悬想那仙姝。偏厌薄黄金坞。甘潇洒白云庐。寒宫践约邀青女。空谷沈声叹绿珠。洁然而去。寻真步虚。何年相会鹿门车外急上。
二犯傍妆台
作者：佚名
朝代：明
体裁：曲

贴：南浦话离情。自今别后。告君须记扊扅人。叹两处飘零他境。悲介：肠欲断泪先零你。上国并翔双舞凤。须念我异地愁闻对语禽。合：江山跋涉。宾鸿远征。那堪踪迹等云萍。
二犯江儿水
作者：佚名
朝代：明
体裁：曲

与我簇拥着旌旄前往。衮衣临路长。且暂辞仙仗。权离堂皇。捧黄麻贲路傍祇为。飞燕去昭阳。班姬空未央用此。诏选明珰。节指南方。喜沿途风光堪玩赏。花菲柳芳。山明水漾。杂扮驿丞上迎接介小生向皇华把紫骝暂系缰。
二犯江儿水
作者：佚名
朝代：明
体裁：曲

霞笺堪玩。这一幅霞笺堪玩。胭脂娇尚浅。料封来谢馆。寄向金园。粉痕香。流万点。摺作巧连环。描成并蒂言他道方信多情似有情。。和韵鲜妍。词意天然。却正是女中媖。人内选。风魔解元。果然的风魔解元。秦楼娇艳。可羡那秦楼娇艳。想多情仗宫词结个好缘。
二犯江儿水
作者：佚名
朝代：明
体裁：曲

霞笺堪羡。这一纸霞笺堪羡。如丹娇色染。正分来独茧。出自冰蚕。烜金睛。煋白眼。一幅锦云联。三星映碧天。声韵敲金。笔势端然。却正是走云烟。翻艺苑。家邻杏坛。俺这里家邻杏坛。宫墙英彦。他那里宫墙英彦。想多才戏题红遗下綵联。
二郎神
作者：佚名
朝代：明
体裁：曲

占：思千缕。望天涯云迷远树。小生：幸有邹家嫂嫂相依。可以解愁。占：二鸟相依愁对语。小生：但家园清素。如何度日。占：蚕桑早备。丝麻暂抵晨炊。小生：如此清凉。只恨下官归迟了。占：教我数尽归期重屈指。小生：今日邹嫂也封赠了。占：幸天恩同沾春雨。小生：想他亦上京去了。占：最堪悲。又分襟云山两处暌违。
二郎神
作者：佚名
朝代：明
体裁：曲

小旦：春睡起。渐怯怯香肌褪脸桃。妆楼外一树垂丝笼雾袅。玉奴频笑。荼蘼忽报鸦娇。听窗外流莺声唤巧。倦梳洗懒将鸾照。琴瑟好。閒却青螺。留倩郎描。
二郎神
作者：佚名
朝代：明
体裁：曲

梳妆了。想当时这忧心悄悄。幸嫁入侯门能自保身体发肤。禀之于亲。今奴家深受主人厚待。即劬劳之恩。无以加矣。。东人珍爱。争如生我劬劳。海样山般恩不小。是何日衔环相报咳。丁香。你道我是什么样人。。我这里清操。似庾岭梅英。楚畹兰苕。
五供养
作者：佚名
朝代：明
体裁：曲

严亲分付。为连旬偶尔病痡。传言娇幼子。归问莫踟蹰。更有高堂慈母请相公呵。。即回去亲调药饵。生：如此怎么好。丑：快走。生：家父有恙。一定要回。旦：这等官人急宜归去。待令尊平安就来。生：事出两难。怎生是好。生：太行云影堕。巫峡梦难图。暂别妆前。即来回顾生留恋介丑急唤下。
五供养
作者：佚名
朝代：明
体裁：曲

付末：春闱临试。蓦遇奸雄。潜伏危机。严嵩父子欲占田产。将酒沈醉小生。夜间着人斩首。小生：那时怎生脱了。付末：伊姑生善念。冥夜启金匙。小生：那时何不就归付末：多蒙翰林郭大人。恐我路上遇害。。指示边关。投避邹公御史。小生：原来在我邹兄处。如何又到广西付末：适遇兵部张大人。亦谪戍在边。蒙邹大人呵。赠金并释罪。同去到关西今日遇赦回来。正是。落叶归根。丰城剑回。
五供养
作者：佚名
朝代：明
体裁：曲

小生：青云伟器。豺虎丛中。欣脱祸危。付末：今日大奸除去。小生还乡。亦至幸也小生：虽如此。还不足以尽其罪。以下官处之。。大奸须赤族。馀党悉歼除凡事皆有大数。若贼臣不来害你。那里便到全州。今日呵。。最巧机关。天使携归姑氏以此观之。夏太师之后必昌。。仁人多有后。元宰岂无儿先生此回。正是。缺月重圆。双还浦珠。
五供养
作者：佚名
朝代：明
体裁：曲

诗书万卷。由义居仁。圣圣相传。偷看师已去。还怕母多严。这青团佳扇。挥动处馀香堪玩此是太湖石畔丁。。蜻蜓飞上下。转过粉墙边。试拍取双双系缠红线作拍蜻蜓介小旦上。
五供养
作者：佚名
朝代：明
体裁：曲

贴：萱亲嘱付。为家贫不复似初。欲将娇丽女。移去住京都。我潜来报汝。未审何方区处。旦：妹子。他要去自去。我不去。贴：一家过活。那一样不在你身上。只为这里生意欠好。要搬去。怎么说他去我不去。生：二姐。你姊妹不必相争。有什么计策教我。留得姐姐不去。重重谢你。贴：相公。这也不难。有银子送些与妈妈。自然不去了。生：言之有理。方才家中送得白金百两在此。正要送来与妈妈。二姐来得恰好。就烦送去如何。贴：这也使得。生：封缄金百两。聊赠买花资。伏乞转言。望无推阻。
五供养
作者：佚名
朝代：明
体裁：曲

风和日韶。游屐丛中偶挹丰标不意小生与小娘子彼此契合。这是。有缘相遇巧不怕。径路草萧萧真个。三生幸徼。共盘桓迷香洞杳便。一刻千金价。难买这春宵。贴：谈郎。你日后决不可忘记了奴家。生：肺腑恩铭。怎生推调。
五方旗儿
作者：佚名
朝代：明
体裁：曲

我做针工。年来命运通。裁新换旧。人人尽敬重。直身员领高低样范同。三针一寸拿来即便缝。
五更转
作者：佚名
朝代：明
体裁：曲

他仕圣朝为元老。功名冠百僚。祇因忤相身死家难保。万里君门。覆盆难照。末：闻伊语顿教人伤怀抱。朝廷一时一时无公道我难道。附势趋炎把。是非颠倒。
五更转
作者：佚名
朝代：明
体裁：曲

生：百战功谁能及。指望封侯受显职。争知到此。到此成虚废。身系缧绁。抱不明冤屈。父子每都被囚。老母在天涯隔。交人忿怒。忿怒填胸臆合生。
五更转
作者：佚名
朝代：明
体裁：曲

痛少年遭颠倒。奔驰难打熬。忧危成病药饵浑难疗。身丧蘧庐。魂依荒草。末：胡说。敢是放他走了。把这样言语支吾外：老爷。他若走得。小人也走得的。。何不与小主人向远方藏身杳。区区怎生怎生甘投到老爷。你。就里参详。情悰了了。
五更转
作者：佚名
朝代：明
体裁：曲

自古来兴亡事。其中当自识。赤心直待扶红日。南渡君臣何轻社稷。陷此身甘受死。愿流芳册。皇天在上。在上垂昭格合丑扮张保上。
五更转
作者：佚名
朝代：明
体裁：曲

自那日在朱仙镇。把奇谋曾诉。恁金牌屡至。屡至班师旅。小生小外：且整肃军威。把金酋杀取。抵黄龙府。迎二圣将蒙尘洗。如今到此。到此成何济。合：仰面长吁。泪珠空滴。
五韵美
作者：佚名
朝代：明
体裁：曲

因我饥有谁怜济。你坏他推托与谁。杀他三个。净：我是朝廷宰职。就害了他何妨。风：可知你朝廷宰职。来灵隐寺做斋设祭。这里头包含着气。人尽知。两边对面。是你自家做的。
五马江儿水
作者：佚名
朝代：明
体裁：曲

奉诏临边征讨。军威煞整齐。仗我平生威武。席捲长驱。弃辎粮奔走去。蠢尔堪�。逆乱天时。今恢复东京不远。迎取蒙尘二帝。谈笑转京畿。方遂我数年间中兴之志。
仙井
作者：佚名
朝代：明

山高水碧半岩泉，泉接桃花亦洞天。天若挥光卮九转，转寻功行满三千。千方世界人何立，立点丹砂便自然。然急报君须记取，取知平地有神仙。
传言玉女
作者：佚名
朝代：明
体裁：曲

小生上：乍折秋香。疑似蟾宫初降。步云衢扶摇直上。行看那咫尺玉阶仙仗。这阶梯经史如何撇漾。
传言玉女
作者：佚名
朝代：明
体裁：曲

心旆摇摇。兀坐正萦怀抱。忽传言故人来到。见抱哭介：经年阔绝。苦朝夕魂飞梦绕。相逢此际。行藏暗晓。
传言玉女
作者：佚名
朝代：明
体裁：曲

生：山水情怀。时听一声欸乃。旦：画堂中琴和瑟恺。小生：鲤趋庭对。喜万里云程堪待。合唱：太平景象。满门光彩。
似娘儿
作者：佚名
朝代：明
体裁：曲

付末上：跋涉一空囊。容潇洒形影凄凉。云山缥缈兰台远。不知甚日得同还。
侥侥令
作者：佚名
朝代：明
体裁：曲

丑：花香沾绣袄。净：酒色映宫袍。合：但见跻跻黛眉吹凤管。连袂奏鸾箫。舞楚腰。副净：春光虽易老。末：春景任游遨。合：直饮到兴尽酒阑歌舞罢。明月上花梢。转斗杓。
侥侥令
作者：佚名
朝代：明
体裁：曲

众：轻风翻翠幕。瑞霭喷金猊。唯愿三边皆宁静。四海乐升平全盛时。
侥侥令
作者：佚名
朝代：明
体裁：曲

承尘叨。密赠临别惠绨袍念我。呼吸存亡浑难保你。极力赐周旋。德怎消。
侥侥令
作者：佚名
朝代：明
体裁：曲

旦：虔诚惟一点。稽首拜三星。愿取今生常厮守。默赞我美姻缘永不更。
侥侥令
作者：佚名
朝代：明
体裁：曲

生旦：神明须有證。天地岂无灵。愿鉴微忱无虚谬。保祐我好夫妻松柏龄。
倘秀才
作者：佚名
朝代：明
体裁：曲

外：俺这里持身刚正。你说甚么太欺人。谁知是你们作衅。俺和你矢天日辨个忠诚。末：老太师此心。表表可见。外：俺待学会澶渊提着过河兵。俺待学擒元济安着淮蔡民。祇为那金瓯破损你不救那曾铣呵。却不道。把檀道济坏了长城。小外：足见老太师忧君为国之心。外：俺只是一心分破了帝王忧。两条眉锁江山恨祇看俺的。雪鬓星星。
倘秀才
作者：佚名
朝代：明
体裁：曲

撇掉了这一条烦恼担。肩儿轻卸。跳出了那一重是非门。身儿閒暇。学种青门五色瓜。随野鹿。听池蛙。再休想长安去看花。
傍妆台
作者：佚名
朝代：明
体裁：曲

为皇朝。捐躯征取敢辞劳。待扫荡胡尘净。扶日月上青霄。竟不料权奸阻。火速遣金牌诏。班师旅。脱战袍。空教父老望旌旄。
傍妆台
作者：佚名
朝代：明
体裁：曲

合：游子未言旋。书帏冷落。蠹简剩残篇。望书香承我后。期胤美继前贤。中郎有女还传业。杨子无儿怎拜官。恨人随花老。泪沾竹斑。何时报道返家园。
催拍
作者：佚名
朝代：明
体裁：曲

付末：荷得皇天鉴兹。离虎口幸脱灾危只是那奸雄呵。一不做二不休。。雄心恐未灰小生当此之际。京国固不能容。归途又恐遇害。。旅邸难居。远道难归。正是四海无家。张俭谁依。小外：请自宽慰。付末：乡关杳云树重迷。回首处转添悲。
催拍
作者：佚名
朝代：明
体裁：曲

小外：听说奸雄祸机。顿惊心觉涕洟天下有这般妇人。。追思救你时何异那。吴女投江。先脱子胥我明日呵。。旌表亡灵。大义捐躯。付末：如今本也难上。大人也要自爱。小外：臣子道愿竭衷愚。挂冠去复何辞。
催拍
作者：佚名
朝代：明
体裁：曲

小旦：叹孤踪飘零异方。赖重恩携归故乡。小生：云山渺茫。云山渺茫。邂逅中途。望出非常。生旦：丁香。自尔失散。不堪其忧。兹乃披剃。打从何来。丑：避暴披缁。走觅高堂。生旦：我和你行色匆忙。说不尽这衷肠。
催拍
作者：佚名
朝代：明
体裁：曲

小旦：想严尊驱驰此行。仗天威功业早成。风霜怎禁。风霜怎禁。得胜之时。早办回程。和气匆匆。母子欢欣合。
催拍
作者：佚名
朝代：明
体裁：曲

小生小外：我只今拜别远行。望萱堂不必挂心。孩儿惯经。孩儿惯经。三箭天山。唾手功名。他日归来。戏彩阶庭合丑上。
催拍
作者：佚名
朝代：明
体裁：曲

悲相送长征洛阳。布私忱双南是将。生：小弟因家业荒废。儿媳未谐。暂尔告归。即图修报。外：老夫方欲具饯。弟何归之匆匆。薄具赆金四十两。幸惟莞存。生：搅扰有年。岂敢再受。众交拜介：情浓意长。情浓意长。沛雨甘霖。憔悴生香。贴旦：夫人。此间就是新姨么。旦：正是。贴旦：那一位师父。旦：侍女丁香。小旦丑：自愧驽骀。幸睹容光。外贴旦：堪羡你洁操冰霜。参金母礼空王。
催拍
作者：佚名
朝代：明
体裁：曲

生：受皇宣不俟驾行。统雄兵即日登程。扫荡胡尘。扫荡胡尘。骨肉难抛。怎得留停。恢复中原。遂我平生合。
催拍
作者：佚名
朝代：明
体裁：曲

老旦：倒金樽临岐送行。唱阳关不忍醉听。报国尽忠。报国尽忠。暮宿朝餐。恐你劳形。一旦成功。万载扬名。合：分袂去。即日登程。烟树外。夕阳暝。
光光乍
作者：佚名
朝代：明
体裁：曲

丑上：做长老。事头多。遇花酒。不空过。夜来抱着沙弥睡。这场快活谁似我。
光光乍
作者：佚名
朝代：明
体裁：曲

付末扮易弘器上：文省幸抡魁。到皇都赴礼闱。因参相府蒙深惠。鸾笺宠召自天来。黄扉紫阁。潭潭如海。
光光乍
作者：佚名
朝代：明
体裁：曲

净上：阡陌有良田。市井有高轩。若论做家贵勤俭。许谁见咱酒杯面。
光光乍
作者：佚名
朝代：明
体裁：曲

净付净同上净：尊爵独巍巍。逞英雄志未灰。古今相业无吾对。付净：严君声势震如雷。纵横予夺。何求不遂。
入破第一
作者：佚名
朝代：明
体裁：曲

生：具官臣继盛启。仰荷皇恩旨。升臣为署郎官职。干冒天威。臣谨诚惶诚恐。稽首顿首。伏念微臣初登甲第。选兵司。为劾仇鸾逆侣。远谪边城地。伤足胫。折手指。甘心为弃人而已。岂想铨曹不限卑微。常例到京畿。特赐殊恩。复叨郎署。
入破第一
作者：佚名
朝代：明
体裁：曲

臣乌古孙良祯启。踧踖重瞻对。谨奏闻宸衷聪睿。两章公私之事。干冒天威。臣诚惶诚恐。稽首顿首。伏念微臣草茅猥鄙。读诗书苦志焚膏继晷。总角游庠序。因州郡荐科举。三策献大明殿里。仰荷隆恩诏赐。臣居龙榜挂荷衣。寻奉钦除行台御史。
入破第二
作者：佚名
朝代：明
体裁：曲

念臣素心忠孝昭天地。年方弱冠。何堪当此荣贵。论臣职守。扬清激浊。维纲肃纪。请授青锋。先诛奸宄。
八声甘州
作者：佚名
朝代：明
体裁：曲

二旦吊场：金钗十二行。映画船箫鼓。水色山光。数声咿喔。轻鳞飞出松江。沈烟须早笼鸳帐。锦被殷勤叠象床。合：合当张美人来时。我与你呵。。承值他前世娇娘。
八声甘州
作者：佚名
朝代：明
体裁：曲

冲冠怒发。恼得人气噎。切齿磨牙。这颠狂卤莽。无端打入南衙生：你那。素餐尸位本是井底蛙。做了嚼国吞民道上蛇。末：君家。又何须叱咤喧哗。
八声甘州
作者：佚名
朝代：明
体裁：曲

净：知么。朝廷有法。许谁人违忤。抵触纷挐。我机心已定。管教他影落含沙。生：生平忠直非自誇。请剑祛除佞与邪。末：嗟呀。似蛟龙取笑鱼虾。
八声甘州
作者：佚名
朝代：明
体裁：曲

嗟吁。风波倏起。似祸延邻木。殃及池鱼。丑：你还不招么。左右。与我把他拶起来杂拶贴介贴：只落得。严刑垂毙。痛无端怎吐情辞。丑：叫邻里上来。我这等拷讯他。他只是不肯招。敢是你们说谎么。众：小的们在老爷面前怎敢说谎。其夜这保儿来打听消息。小的们还撞着他哩。指净介：明明探听伊潜至指贴介：你。喋喋花言总是媸。丑：却原来。左右。把他梢起来。梢贴介众：肆欺。料关身三木难违。
八声甘州
作者：佚名
朝代：明
体裁：曲

平康巷里。是游閒传舍。来往难稽况且小妇人呵。。杜门久矣。那曾和他子夜追随。丑：你不要閒讲。快说那谈麈往那里去了贴：小妇人与那谈麈。非亲非故难踪迹今日到。无故无因惹是非。众：老爷。他说的都是谎。贴：匪欺。望明台鉴察真虚。
八声甘州
作者：佚名
朝代：明
体裁：曲

末领左右侍女上：兰舟画桨。听一行鼓吹。泛尔沧浪。为当朝宰相。千金选得红妆。杂：水手见爷末：叫水手。。晓行须挽中流楫侍女们。张丽容来时呵。。夜宿还亲粉黛香。贴：张美人来时。老爷不便。禀老爷。前船请坐末：说得有理。。合当避嫌疑。且进前航末下。
六么令
作者：佚名
朝代：明
体裁：曲

想着你于家为国。听我从头分明说破。泄漏天机。你今日里悔之何及。你来求忏悔。当初这胡为。休得要瞒神唬鬼。
六么令
作者：佚名
朝代：明
体裁：曲

旦携筐上：幽栖鞅掌。遇良人暂困寒窗。尸饔薪水意彷徨。勤职业采繁桑。春风几度添惆怅。春风几度添惆怅。
六么令
作者：佚名
朝代：明
体裁：曲

末上：归途劳攘。怕逢人愈觉匆忙。枯蓬断梗去何方。云漠漠。树苍苍。投身无地难寻向。无地难寻向。
六么令
作者：佚名
朝代：明
体裁：曲

疏林隐隐。怪西风扑面吹人。无情滕六更纷纭。心孔棘步逡巡。看看白鹤庵前近。白鹤庵前近。
六么令
作者：佚名
朝代：明
体裁：曲

蒲团坐稳。捧椰瓢玉洁香温。松关隔绝不通津。疑若个唤开门。贴旦：是你姨娘。小旦：喜迎姨母来相问。姨母来相问。
六么令
作者：佚名
朝代：明
体裁：曲

追欢买笑。武陵源何处迢迢。落花流出小危桥。情荡漾。兴粗豪。门前已有渔郎到。
六犯宫词
作者：佚名
朝代：明
体裁：曲

红椒新酝。青丝生菜。燕喜时逢清泰。春还人日。壶中甲子天开。旦：綵胜随宜剪。花枝别样裁。三星照。百岁谐。蟠桃会里共君来。丑：华堂烛影摇金带。翠幄莲香拥绣鞋小生：愿老爷奶奶呵。。振振麟趾。��凤喈。纶音不断恩光大。合：永和谐。夫荣妻贵。都是命安排。
凌波仙子
作者：佚名
朝代：明
体裁：曲

日长风静重门掩。人意懒。捲珠帘。双飞紫燕语呢喃。出门花似锦。春意浩无边。